Ўзбекистонда 21 сентябрь куни 619 кишида коронавирус аниқланди. Яна етти киши вафот этгани маълум бўлди - Daryo\n23:58, 21.09.2020 94001\nЎзбекистонда 20 сентябрь соат 23:00 дан 21 сентябрь соат 23:30 га қадар коронавирус юқтириб олиш билан боғлиқ 619 та ҳолат қайд этилди. Кетма-кет тўртинчи кун касалланганлар сони 600 нафардан юқори бўлмоқда. Янги ҳолатлардан сўнг Ўзбекистонда коронавирусга чалинганлар сони 52259 нафарга етди. Коронавирусга чалиниш ҳолатларининг 1,18 фоизи 21 сентябрга тўғри келди.\nССВ ҳисоби бўйича 438, «Дарё» ҳисоби бўйича 457 киши коронавирус асоратларидан вафот этган.\nЯнги касалланган 619 кишининг барчаси тана ҳарорати кўтарилгани боис профилактика мақсадида ҳамда коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган:\nТошкент шаҳрида — 314 нафар;\nТошкент вилоятида — 131 нафар;\nНаманган вилоятида — 115 нафар;\nАндижон вилоятида — 20 нафар;\nЖиззах вилоятида — 12 нафар;\nҚорақалпоғистон Республикасида — 8 нафар;\nБухоро вилоятида — 8 нафар;\nНавоий вилоятида — 7 нафар;\nФарғона вилоятида — 4 нафар.\nКун давомида 9 та ҳудудда коронавирусга чалиниш ҳолати қайд этилди. 28 август куни ўтказилган йиғилишда Ўзбекистон Президенти Шавкат Мирзиёев кунига ўртача 370 нафар янги бемор аниқланиши карантин талаблари юмшатилган ҳозирги шароитда назорат кўрсаткичи бўлишини қайд этганди. Президент ҳақиқий ҳолат бўйича рақамларни яширишга мутлақо йўл қўймаслик тўғрисида барча раҳбарларни огоҳлантирди. Бунга уриниш жиноий жавобгарликкача бўлган қатъий чораларга олиб келиши мумкинлиги таъкидланди. Охирги 14 кунда кунлик касалланиш ҳолатлари назорат кўрсаткичидан баланд бўлмоқда.\nТошкент шаҳрида 314 кишида коронавирус аниқланди. Тошкентда сентябрь ойида энг кам касаллик аниқланган кунда 109 та (3 сентябрь), энг кўп касаллик аниқланган кунда 510 та (11 сентябрь) янги ҳолат рўйхатга олинди. Сентябрнинг 21 кунида Тошкентда касалланганлар сони 6157 нафарга кўпайди. Ҳозирда Тошкентда коронавирусга чалинганларнинг умумий сони 31709 нафарга етди. Пойтахтдаги барча касалланиш ҳолатларининг 19,4 фоизи сентябрга тўғри келди.\nТошкент вилоятида 10 сентябрь куни 186 кишида COVID-19 аниқланганидан сўнг кунлик касалланиш ҳолатлари пасайиб келаётганди: 11 сентябрда 182, 12 сентябрда 162, 13 сентябрда 143, 14 сентябрда 130, 15 сентябрда 128, 16 сентябрда 126, 17 сентябрда 125, 18 сентябрда 123, 19 сентябрда 122 ва 20 сентябрда 121 кишида коронавирус қайд этилди. 10 кунлик пасайишдан сўнг 21 сентябрга келиб касалланганлар сони кўпайишни бошлади ва 131 кишида COVID-19 аниқланди. Сентябрнинг ўзида Тошкент вилоятида коронавирусга чалинганлар сони 2556 нафарга кўпайиб, умумий касалланганлар сони 9761 нафарга етди. Бу Ўзбекистон бўйича коронавирусга чалинганларнинг 18,6 фоизига тенгдир.\nНаманган вилоятида 115 кишида коронавирус қайд этилди. Бу вилоят учун антирекорд ҳисобланади. Аввалги антирекорд 17 сентябрда ўрнатилган ва ўша куни 94 кишида COVID-19 аниқланганди. Сентябрь ойининг 17 кунида Наманганда янги касалланиш ҳолатлари аниқланди. Бу кунларда Наманган вилоятида коронавирусга чалинганлар сони 551 кишига кўпайди. Бу Жиззах, Фарғона, Қорақалпоғистон ва Навоийда қайд этилган ҳолатлардан ҳам кўп деганидир. Вилоятда касалланганлар сони 1460 нафарга етди. Наманган вилояти коронавирусга чалинганлар сони бўйича Андижондан ҳам ўтиб кетди. Наманган вилояти 14 сентябрда Қашқадарёни, 16 сентябрда Бухорони ортда қолдирганди.\nАндижон вилоятида 20 кишида COVID-19 қайд этилди. Вилоятда 3 сентябрдан буён узлуксиз равишда касалланиш ҳолатлари қайд этилмоқда. Ушбу 19 кун ичида вилоятда коронавирусга чалинганлар сони 236 нафарга кўпайди. Бу Жиззах вилоятида бутун эпидемия мавсумида қайд этилган касалланиш ҳолатларидан ҳам кўп деганидир. Андижонда касалланганларнинг умумий сони 1446 нафарга етди. Андижон вилояти коронавирусга чалинганлар сони бўйича 5-ўринга тушиб қолди.\nЖиззах вилоятида 12 кишида коронавирус қайд этилди. Сентябрнинг 4 кунида вилоятда янги беморлар рўйхатга олинди. Бу кунларда касалланганлар сони 46 нафарга кўпайиб, 201 нафарга етди. Жиззах коронавирусга чалинганлар сони 200 нафардан ошган энг охирги вилоят бўлди.\nҚорақалпоғистон Республикасида 8 кишида коронавирус аниқланди. Республикада охирги 34 кун ичида 18 марта янги касалланиш ҳолатлари рўйхатга олинган бўлса, бу кунларда бирон марта янги беморлар сони 8 нафардан ошмади. Қорақалпоғистонда коронавирусга чалинганларнинг умумий сони 497 нафарга етди. Бу Ўзбекистон бўйича касалликка чалинганларнинг 0,95 фоизига тенг деганидир.\nБухоро вилоятида 8 кишида коронавирус қайд этилди. ССВ маълумотлари бўйича, сентябрь ойида вилоятда касалликка чалинганлар сони 87 нафарга кўпайди. Аммо 13 сентябрь куни ўтказилган брифингда Бухоро вилояти халқ таълими бошқармаси бошлиғи Дилфуза Мустафоева вилоятда 239 нафар ўқитувчи ва мактаб ходими коронавирусга чалинганини маълум қилганди. Вилоят ҳокими ўринбосари Мирали Ҳамроев эса бу хабарни рад этиб, мактаб ходимларининг тести бирламчи эканлиги, улардан қайта тест олинишини билдирганди. Ҳозирда Бухорода коронавирусга чалинганлар сони расман 1133 нафарни ташкил этмоқда.\nНавоий вилоятида 7 кишида коронавирус аниқланди. ССВ жадвали бўйича вилоятда сентябрда коронавирусга чалинганлар сони атиги 31 кишига кўпайди ва 537 нафарга етди. Бу Ўзбекистон бўйича COVID-19 ташхиси қўйилганларнинг 1,03 фоизига тенг деганидир.\nФарғона вилоятида 4 кишида COVID-19 аниқланди. Сентябрь ойида вилоятда 14 кунда янги касалланганлар рўйхатга олинди. Ой давомида Фарғонада коронавирусга чалинганлар сони 51 кишига кўпайди. Фарғонадаги жами касалланганлар сони 379 нафарни ташкил этмоқда. Бу Ўзбекистон бўйича коронавирусга чалинганларнинг 0,72 фоизига тенгдир.\nБиринчи ўлим. Тошкент шаҳри Юнусобод туманида яшаган 65 ёшли З.Ч. исмли аёл вафот этган.\nИккинчи ўлим. Тошкент шаҳри Шайхонтоҳур туманида яшаган 46 ёшли Ҳ.И. исмли эркак вафот этган.\nУчинчи ўлим. Тошкент шаҳрида яшаган 62 ёшли Х.Ш. исмли эркак вафот этган.\nТўртинчи ўлим. Тошкент шаҳрида яшаган 31 ёшли С.Б. исмли эркак вафот этган.\nБешинчи ўлим. ССВ 21 сентябрь 23:30 даги ахборотида COVID-19 оқибатида вафот этган бир киши ҳақида хабар берди. «1 нафар коронавирусга чалинган бемор вафот этди», — дейилади ССВ ахборотида. Вазирлик вафот этган шахснинг на ёшига, на исм-шарифининг бош ҳарфига, на жинсига, на қайси ҳудуддан эканлигига аниқлик киритган. Бироқ кун якунлари бўйича эълон қилинган жадвалда Тошкент вилоятида вафот этган беморлар сони бир кун ичида 1 нафарга кўпайганини кўриш мумкин. Бундан ташқари, ССВ 3 эркак ва 2 аёлнинг ўлими ҳақида хабар берган. Бундан шундай хулоса қилиш мумкинки, Тошкент вилоятида яшовчи аёл киши коронавирус асоратлари оқибатида вафот этган.\nОлтинчи ўлим. 5 сентябрь куни Хоразм вилоят 1-сон клиник шифохонаси шифокори Бахтиёр Қиличев 66 ёшида вафот этгани тўғрисида хабар берилганди. Унда беморнинг ўлимига коронавирус асоратлар сабаб бўлгани ҳақида ёзилган. 15 сентябрь куни Хоразм вилояти Соғлиқни сақлаш бошқармаси Урганч шаҳар тиббиёт бирлашмасига қарашли карантин шифохонасидан олинган касаллик тарихи маълумотларига таяниб, марҳумда коронавирус инфекцияси тасдиқланмаганини маълум қилди.\n«Gazeta.uz» нашри билан суҳбатлашган марҳумнинг рафиқаси Санобар Жуманиёзова (терапевт) ва унинг ҳамкасблари ушбу баёнотга қўшилмаган. Улар лаборатория таҳлиллари ва текширувларга асосланиб, Қиличевнинг ўлимига айнан коронавирус асоратлар сабаб бўлганини тасдиқламоқда.\nЕттинчи ўлим. Ўзбекистон Халқ таълими вазирлигининг Биринчи бўлим масъул ходими Шуҳрат Расулов вафот этди. Бу ҳақда вазирлик томонидан маълум қилинди.\nШуҳрат Расулов, Ўзбекистон Халқ таълими вазирлигининг Биринчи бўлим масъул ходими\n«Ўзбекистон Республикаси Халқ таълими вазирлиги жамоаси Биринчи бўлим масъул ходими Шуҳрат Воҳитович Расуловнинг вафоти муносабати билан унинг оила аъзоларига, яқинларига ва дўстларига таъзия изҳор қилади», — дейилади вазирлик хабарида.\nВазирлик 1962 йилда туғилган 58 ёшли Шуҳрат Расулов сўнгги вақтларда коронавирус инфекциясидан шифохонада даволанаётганини маълум қилган, бироқ кейинроқ хабардан мазкур жумлани ўчириб ташлаган.\nҲозиргача Соғлиқни сақлаш вазирлиги 438 кишининг коронавирус асоратларидан вафот этганини хабар берди. «Дарё» ҳисоби бўйича коронавирусга чалингач вафот этганлар сони 457 нафарни ташкил этмоқда.\n«Миллий тикланиш» демократик партияси вакили, Халқ депутатлари Яшнобод туман Кенгаши депутати Дилдора Умарова;\nХоразмлик шифокор Бахтиёр Қиличев;\nХалқ таълими вазирлиги ходими Шуҳрат Расулов.\nШунингдек, бош вазир ўринбосари Ўктам Барноев Германияда вафот этган бўлса-да, Соғлиқни сақлаш вазирлиги уни Тошкент шаҳрида вафот этганлар рўйхатига қўшди. Ўктам Барноев Ўзбекистонда вафот этмагани учун «Дарё» уни коронавирус қурбонлари сафига киритмасликка қарор қилди.\nАйни пайтда тиббиёт муассасаларида даволанаётган 3215 нафар бемордан 536 нафари оғир, 283 нафари эса ўта оғир аҳволда. Аҳволи оғир ва ўта оғир беморларнинг умумий сони бир кун олдин 802 нафарни ташкил этаётганди, энди эса 819 нафарга етди. Бу сўнгги 36 кун ичидаги энг юқори кўрсаткич. Ҳозирда даволанишни давом эттираётганларнинг 25,4 фоизининг аҳволи оғир бўлиб турибди. Бошқача айтганда, даволанишни давом эттираётган ҳар тўртинчи бемор оғир аҳволда.\n21 сентябрь куни Ўзбекистоннинг 8 та ҳудудида 674 нафар бемор коронавирусдан соғайди. Бу сўнгги 24 кун ичида энг кўп бемор соғайган кун бўлди. Шунингдек, сентябрь ойида тўққизинчи марта кунлик соғайиш кўрсаткичи янги касалланиш ҳолатларидан ортиқ бўлди.\n396 нафари Тошкент шаҳрида;\n130 нафари Тошкент вилоятида;\n85 нафари Наманган вилоятида;\n30 нафари Жиззах вилоятида;\n18 нафари Андижон вилоятида;\n7 нафари Бухоро вилоятида;\n4 нафари Қорақалпоғистон Республикасида;\n4 нафари Фарғона вилоятида касалликдан фориғ бўлди.\nҲозирда касаллик қайд этилган жами 52 259 нафар бемордан 48 606 нафари соғайиб, даволаниш кўрсаткичи 93 фоизни ташкил этмоқда. 5—9 сентябрь кунлари даволаниш кўрсаткичи пандемия даврида илк марта 94 фоизга чиққанди.\nСоғлиқни сақлаш вазирлиги маълумотлари бўйича айни пайтда 3215 нафар бемор COVID-19’дан даволанмоқда. Кетма-кет учинчи кун даволанишни давом эттираётганлар сони камаймоқда. Аммо 7 сентябрда даволанаётган беморлар сони 2027 нафаргача тушганди.\nҲозирда энг кўп бемор Тошкент шаҳрида даволанмоқда — 2037 нафар. Фарғонада 12, Жиззахда 18, Навоийда 23, Қорақалпоғистонда 26, Сурхондарёда 29, Бухорода 37, Хоразмда 40, Сирдарёда 44, Қашқадарёда 58, Андижонда 110, Самарқандда 139, Наманганда 158 ва Тошкент вилоятида 484 нафар бемор қолди.\n07:52, 08.09.2021 159667\n08:00, 14.09.2021 136111\n14:12, 12.09.2021 117196\n15:40 Бугун 727\n15:26 Бугун 2111\n15:11 Бугун 16776\n15:00 Бугун 668\n12:27, 25.09.2021 67126\n08:02, 26.09.2021 66845\n09:36, 26.09.2021 63508\n19:38, 26.09.2021 61854


Юртбошимиз ушбу нуфузли тадбирда ёшларнинг онггу тафаккурини маърифат асосида шакллантириш ва тарбиялаш муҳим вазифа эканлигини қайд этдилар. Шунингдек, ёшларни турли таҳдидлардан ҳимоялаш баробарида уларни ижтимоий қўллаб-қувватлаш, ҳуқуқ ва манфаатларини таъминлашда кўп томонлама ҳамкорликни ривожлантириш муҳим аҳамият касб этиши таъкидланиб, Ўзбекистон глобаллашув ва ахборот-коммуникация технологиялари жадал ривожланиб бораётган бугунги шароитда ёшларга оид сиёсатни шакллантириш ва амалга оширишга қаратилган умумлаштирилган халқаро ҳуқуқий ҳужжат – БМТнинг Ёшлар ҳуқуқлари тўғрисидаги халқаро конвенциясини ишлаб чиқиш таклифини илгари сурди ва бу ташаббус иштирокчилар томонидан тўла қўллаб-қувватланди.\nЭътироф этиш жоизки, мамлакатимизда амалга оширилаётган ёшлар сиёсати мустаҳкам ҳуқуқий асосга эга. У Ўзбекистон Республикаси Конституцияси ва кўплаб қонунларда ўз ифодасини топган. Ўзбекистон Республикаси Президенти Шавкат Мирзиёев томонидан 2016 йил 14 сентябрда имзоланган “Ёшларга оид давлат сиёсати тўғрисида”ги қонун мазкур йўналишдаги ишларни янги босқичга кўтарди. Ушбу ҳужжат ёшларнинг ҳуқуқий маданиятини юксалтириш, фаоллигини ошириш, ижодий ва интеллектуал салоҳиятини юзага чиқариш, мафкуравий таҳдидларга қарши иммунитетини мустаҳкамлаш, бандлигини таъминлаш борасидаги ишларни янада кучайтиришга хизмат қилмоқда. Куни кеча “Ёшларга оид давлат сиёсати тўғрисида”ги қонуннинг қабул қилинганига бир йил тўлиши муносабати билан “Депутат ва ёшлар” лойиҳаси доирасида ёшлар билан очиқ мулоқот ўтказилди. Эътиборлиси, мазкур қонунни қабул қилиш жараёнидаги қизғин муҳокамаларда айнан ёшларнинг иштироки ва улар томонидан билдирилган таклиф-мулоҳазаларнинг аксарияти бугун ушбу ҳужжатда акс этган.\nДавлатимиз раҳбарининг бевосита ташаббуси билан юртимизда “Ўзбекистон ёшлар иттифоқи”нинг ташкил этилганлиги ва 30 июнь санасини – Ёшлар куни деб эълон қилиниши ушбу йўналишдаги саъй-ҳаракатларнинг мантиқий давоми бўлди, десак айни ҳақиқатни айтган бўламиз. Ушбу ташкилот фаолиятини такомиллаштиришга қаратилган Президент қарори билан тасдиқланган ёшларга доир сиёсат борасидаги барча мақсадларни ўзида акс эттирган Дастурда ёшларни масъулиятли лавозимлар захирасига киритиш, олий таълим муассасаларига имтиёз билан қабул қилиш, имконияти чекланган йигит-қизларни ҳар томонлама қўллаб-қувватлаш, Олий Мажлис Қонунчилик палатасида “Ёшлар клуби”ни ташкил қилиш сингари ғоят муҳим ташкилий-ҳуқуқий тадбирларни амалга ошириш белгилангани эътиборга молик жиҳатлардан биридир. Шу кунларда Олий Мажлис Қонунчилик палатаси ҳузурида айнан ёшлар масалалари билан ишловчи доимий комиссия тузиш тўғрисида амалий ишлар олиб борилмоқда. Албатта, ушбу вазифаларни рўёбга чиқаришда биз, депутатлар ёшларга янада яқин бўлиб, уларни ўйлантираётган масалаларда ҳамфикр бўлишимиз, уларнинг сиёсий-ҳуқуқий билимларини юксалтиришга ҳисса қўшишимиз мақсадга мувофиқдир.\nУшбу нуфузли тадбирнинг эътиборли томони, Президентимиз нутқи нафақат дунё ҳамжамияти томонидан, балки кенг жамаотчилик, жаҳон оммавий ахборот воситалари орқали ҳам тўғридан тўғри ёритилди. Бу ҳам бизнинг мамлакат ривожланишига ва аниқ мақсадли стратегик тараққиёт йўлимизга берилган юксак баҳодир, деб биламиз.\nЗеро, ёш авлоднинг иқтидор ва салоҳиятини ҳар томонлама рўёбга чиқаришда, энг аввало, уларнинг илм-фан, техника, ахборот технологиялари, маданият, санъат, спорт, тадбиркорлик, умуман айтганда, барча соҳалардаги ташаббусларини қўллаб-қувватлаш ишларини янада кучайтириш, бу борада давлат ва жамоат тузилмаларининг ижтимоий шериклигини мустаҳкамлаш ва ривожлантириш муҳимдир. Зеро, мамлакат тараққиёти, унинг янада гуллаб-яшнаши навқирон авлод камолотига бевосита боғлиқдир.


Вакцина билан боғлиқ фитна назариялари: даъволар, гумонлар ва раддиялар - Zamin.uz\n11:20 / 06.12.2020\nКоронавирусга қарши эмлаш бўйича ҳар куни янги бир ижобий натижага эришилаётган бўлса-да, ижтимоий тармоқларда кенг тарқалаётган вакцина ҳақидаги миш-мишлар муҳокама мавзусига айланмоқда.\nГенетик кодларнинг ўзгартирилишидан тортиб, миллионлаб одамларнинг танасига микрочиплар ўрнатилиши билан боғлиқ гап-сўзлар тобора «урчиб» бормоқда. BBC Reality Check гуруҳи баъзи ёлғон даъволарни таҳлил қилди.\nДНКнинг бузилиши билан боғлиқ даъво\n«Коронавирус вакцинаси ДНКмизни ўзгартиради» деган даъво ижтимоий тармоқларда энг кўп тарқалган даъволардан биридир. BBC уч мустақил олимдан ушбу даъво тўғрисидаги фикрларини сўради ва «коронавирусга қарши эмлаш инсон ДНКсини ўзгартирмайди» деган жавоб олди.\nБаъзи янги ишлаб чиқилган вакциналарда вируснинг генетик материалидан, яъни генетик кўрсатмаларни «ташувчи» мРНКдан фойдаланилади. Буюк Британияда тасдиқланган Pfizer/BioNTech вакцинаси ҳам шулардан биридир.\n«Одам танасига мРНКни юбориш инсон ҳужайрасидаги ДНКга ҳеч қандай таъсир кўрсатмайди», дейди Оксфорд университети мутахассиси Жеффри Алмонд.\nмРНК тананинг ўзига хос молекуляр механизмларидан фойдаланган ҳолда, ҳужайраларга вирус таркибидаги оқсилга ўхшаш бир моддани ишлаб чиқаришни ўргатади. Бу эса иммунитет тизимининг реакциясини келтириб чиқаради.\nАслида, коронавирус вакцинаси ДНКни ўзгартиради, деган даъвога илк марта дуч келинаётгани йўқ. Май ойида ижтимоий тармоқларда эълон қилинган видеоларда мРНК технологияси «ҳали синовдан ўтказилмагани ва тасдиқланмагани» айтилган ва унинг генетик кодларга таъсир қилиши ҳақидаги иддао илгари сурилганди.\nТўғри, авваллари ҳеч бир мРНК вакцинаси тасдиқдан ўтмаган, аммо сўнгги йилларда мРНК вакциналарини одамларда қўллаш бўйича кўплаб тадқиқотлар олиб борилди. Бундан ташқари, вакцина эпидемия бошланганидан бери дунё бўйлаб ўн минглаб одамларда синаб кўрилди ва қатъий тасдиқлаш жараёнларидан ўтди.\nБошқа барча вакциналар сингари мРНК вакциналари ҳам хавфсизлик бўйича қатъий синовлардан ўтмасдан туриб, кенг қўлланиш рухсатига эга бўлмайди.\nВакциналар синовининг 1- ва 2-босқичларида хавфсизликни текшириш ва тегишли дозани аниқлаш учун улар кам миқдордаги одамларга берилади.\nУчинчи босқич синовларида эса вакцинанинг самарадорлигини аниқлаш учун минглаб одамлар эмланади. Вакцинанинг ҳақиқий дозаси берилган гуруҳ ва плацебо (дори сифатида ишлатилиши ёки дори-дармонларни ниқоблаш учун ишлатилиши мумкин бўлган ва аниқ доривор хусусиятга эга бўлмаган модда – таҳр.) дозасини олган назорат гуруҳи турли хил қўшимча таъсирлар ва ҳимоя воситаларини аниқлаш мақсадида диққат билан кузатилади.\nГарчи эмлаш учун рухсат олинган бўлса-да, вакцинани қабул қилган одамларни кузатиш жараёнлари ҳамон давом этмоқда.\nБилл Гейтс ва микрочип даъвоси\nКейинги миш-миш эса бутун дунёни қамраб олган фитна назариясидир. Ушбу даъвога кўра, коронавирус эпидемияси миллионлаб одамларнинг танасига кузатилувчи микрочипларни жойлаштириш учун бир «баҳона» бўлиб, бу ишларнинг ортида Microsoft асосчиси Билл Гейтс турибди.\nҲолбуки, «вакцина микрочипи» деган нарса йўқ ва келажакда Билл Гейтснинг шундай лойиҳаси бўлиши ҳақида далил мавжуд эмас.\nБилл ва Мелинда Гейтс фонди BBC’га берган баёнотида ушбу айбловларни рад этди.\nАслида, миш-мишлар Билл Гейтснинг март ойида қилган баёноти ортидан тарқала бошлади. Гейтс ўшанда кимлар тузалгани, кимлар тест топширгани ва кимлар эмланганини кўрсатувчи «рақамли сертификатлар» жорий этилиши мумкинлиги ҳақида гапирганди. Аммо у микрочиплар тўғрисида сўз ҳам очмаганди.\nУшбу гаплардан сўнг оммага кенг тарқалган бир мақола пайдо бўлди. «Билл Гейтс коронавирусга қарши курашиш учун микрочиплардан фойдаланади» номли мазкур мақолада Гейтс жамғармаси ҳомийлигида ўтказилган тадқиқот ҳақида ҳам сўз боради. Ушбу тадқиқот эса одамларнинг вакцина маълумотларини махсус сиёҳни қуйиш орқали тери юзасида сақлашга имкон берадиган бир технология билан боғлиқ.\nТадқиқотда айтиб ўтилган дастурни микрочип эмас, кўзга кўринмас татуировка дейиш мумкин. Илмий изланишда иштирок этган олим Ана Якленец ушбу технология ҳали татбиқ этилмаганлигини, одамларнинг шахсий маълумотлари кузатилиши ёки уларга киришга йўл қўйилмаслигини ва бундай ахборот маълумотлар базасида сақланмаслигини таъкидлади.\nMicrosoft асосчиси Гейтснинг номи эпидемия давомида кўплаб миш-мишларда тилга олинди. Бунга Гейтснинг вакцина яратиш ва аҳоли соғлиғини сақлашга йўналтирган ёрдамлари ҳам сабаб бўлди.\nЎртада бирор далил йўқлигига қарамай, YouGov томонидан май ойида ўтказилган сўровномада қатнашган америкаликларнинг 28 фоизи Билл Гейтс одамларни эмлаш орқали уларга микрочип ўрнатмоқчи бўлганига ишонишини билдирган. Республикачилар орасида эса бунга ишонувчиларнинг нисбати 44 фоизни ташкил қилган.\n«Ҳомила тўқимаси» билан боғлиқ миш-мишлар\nВакциналарда одам ва ҳайвонлар ҳомиласидаги баъзи тўқималар, айниқса, ўпка тўқималари борлиги ҳақидаги миш-мишлар ҳам мавжуд. Улар орасида «Она қорнидаги 3-6 ойлик ҳомилалар аборт қилиниб, уларнинг танасидан вакцина тадқиқотларида фойдаланилади», деган даъволар ҳам бор. Бу ҳам ёлғон даъво.\nСаутҳемптон университети доктори Майкл Ҳед бу миш-мишларга нисбатан аниқ баёнот билан жавоб берди. Унинг таъкидлашича, вакциналарни ишлаб чиқариш жараёнида ҳомила ҳужайраларидан фойдаланилмайди.\nБу каби миш-мишларнинг пайдо бўлиши лаборатория шароитида ишлаб чиқилган баъзи ҳужайралардан вакцинани яратиш жараёнида ҳам фойдаланилиши билан боғлиқ бўлиши мумкин. Ушбу ҳужайралар эмбрион ҳужайраларни клонлаш орқали ҳосил бўлади. Ўтган асрнинг 60-йилларида ишлаб чиқилган ушбу техника «3 ойли гўдакларни аборт қилиш ва улардан вакцина яратиш тадқиқотларида фойдаланиш» каби ҳолатларни кўзда тутмайди.\nБристол университети мутахассиси доктор Дэвид Мэтюз ушбу усул билан кўплаб вакциналар ишлаб чиқарилгани, вакцинанинг юқори стандартларини сақлаб қолиш учун вакцинадан ҳужайра излари олиб ташланишини таъкидлади.\nОксфорд университети вакцинасини яратган олимлар ҳам клонланган ҳужайралар билан ишлашганини, аммо бу ҳужайралар «аборт қилинган чақалоқларнинг ҳужайралари эмас»лигини таъкидлашди.\nҲужайралар худди вируснинг заифлашган намунасини ишлаб чиқарувчи фабрикалар каби ишлайди. Бу эса вакцинанинг асосий ишлаш тамойилини ташкил этади. Бироқ заифлашган вируслар клонланган ҳужайралар ёрдамида ишлаб чиқилган бўлса-да, ҳужайравий материал вакцинадан олиб ташланади.\n«Соғайиш даражаси» аргументи\nИжтимоий тармоқларда вакцинага қарши фикрлардан бири «Агар коронавирусдан ўлиш даражаси шу қадар паст бўлса, эмлаш керак эмас», деган иддаодир.\nЭмлашга қарши одамлар томонидан тарқатилган бир суратда Covid-19 касаллигида соғайиш даражаси 99,97 фоизни ташкил қилиши, коронавирусга чалиниш эмлашдан кўра хавфсизроқ вариант экани айтилмоқда.\nТаъкидлаш жоизки, ушбу расмдаги «соғайиш даражаси», яъни вирус юққандан сўнг тузалиб кетиш даражаси тўғри кўрсатилмаган.\nОксфорд университетининг статистика бўйича мутахассиси Жейсон Окнинг таъкидлашича, коронавирусга чалинганларнинг 99 фоизи омон қолган. Бошқача қилиб айтганда, одатда, ҳар 10 минг кишидан 100 нафари вафот этади ва бу рақам суратда келтирилган маълумот – ҳар 10 минг кишидан 3 нафари ўлишидан кўра анча кўпроқни ташкил қилади.\nБошқа томондан, Жейсон Ок шуни ҳам қўшимча қилди: «Хавф ёшга қараб фарқ қилиши мумкин ва Covid-19 сабаб кейинчалик юзага келувчи ўлимлар айни пайтда ҳисобга олинмаяпти».\nДемак, гап фақат тирик қолишда эмас. Яъни вафот этганлардан ташқари, интенсив терапия қилинадиганлар ва касалликнинг узоқ муддатли таъсирини бошдан кечираётганлар ҳам бор.\nСоғлиқни сақлаш тизими елкасидаги «юк»нинг ортиб кетиши бошқа касалликларга дучор бўлган беморларни даволаш имкониятини ҳам чеклаб қўймоқда.\nЛондон гигиена ва тропик тиббиёт мактаби профессори Лиам Смитнинг таъкидлашича, ўлимнинг умумий ҳисобига эътибор қаратиш вакциналар билан боғлиқ муҳим нуқтанинг кўздан қочирилишига сабаб бўлади. «Замин» янгиликларини «Вконтакти»да кузатиб боринг\nЯнгиликлар » Дунё » Вакцина билан боғлиқ фитна назариялари: даъволар, гумонлар ва раддиялар


Фаҳрие Эвжен кинога қайтди, «Зулейҳа» сериали юлдузи янги сериалда суратга тушади. Турк киноси янгиликлари - Daryo\n15:20, 04.08.2021 22680\n«Сўнгги ёз» сериалида бош қаҳрамонлардан бири — Жонон ролини гавдалантирган актриса Фунда Эрйигит суратга олиш жамоасини тарк этди. Айни вақтда Бирже Акалай билан унинг лойиҳадаги иштироки юзасидан музокаралар олиб борилмоқда.\nЭнгин Алтан Дезятан ва Улаш Туна Астепе суратга тушаётган «Барбаросса» сериали 2021 йилнинг сентябрида эфирга узатилиши режалаштирилмоқда. Миш-мишларга кўра, бу Туркия тарихидаги энг қиммат бюджетга эга сериал бўлади.\nМаълум қилинишича, «Алп Арслон» сериали» «Уйғониш: Буюк Салжуқий»га приквел (воқеалари аввалроқ суратга олинган кино ёки сериалдаги воқеалардан олдин содир бўлган) бўлади. Унда бош қаҳрамонлар ролини «Ижарага севги» юлдузи Бариш Ардуч ва «Чолиқуши»дан кейин машҳурликка эришган актриса, Бурак Ўзчивитнинг рафиқаси Фаҳрие Эвжен ижро қилади.\n«Зулейҳа»да рол ўйнаган Угур Гунеш ҳамда «Эртуғрул: Тирилиш» ва «Рамо» сингари лойиҳалар юлдузи Эсра Билгич «Қонунсиз ерлар» номли сериалда суратга тушади.\nБир неча сериалларда жуфтлик ролини ўйнаган турк актёрлари (фото)\nТурк киносининг машҳур жуфтликлари бўш вақтини қандай ўтказади? (фото)\nЁшидаги катта тафовут турмуш қуришига тўсиқ бўла олмаган турк киноси юлдузлари (фото)\n23:54 Бугун 2557\n15:11, 27.09.2021 114488


Энг антиқа анбоксинг: Сув тубида Galaxy S20 FE қадоғини очиб, ўзини ишлатиб кўрсатишди! - Terabayt.Uz\nSamsung яқинда ўзининг Galaxy S20 FE (яъни – Galaxy S20 Fan Edition) русумли ҳамёнбоп флагманини намойиш этган. Биз эса унгача мазкур қурилма ишлатиб, асосий функциялари намойиш этилган «жонли» видеони ҳам эълон қилганмиз.\nУшбу «енгиллаштирилган» флагман кўплаб уяли алоқа операторлари ҳам сотилади. Шулардан бири – T-Mobile компанияси мижозларни Galaxy S20 FE’га янада қизиқтириш учун антиқа ишга қўл урди. Оператор тарихдаги энг ғалати анбоксинг видеосини чиқарди – унда Samsung смартфонининг қадоғини очиш, ўзини синаб кўриш ишларининг барчаси сув остида бажарилган!\nРоликда бошловчи вазифасини T-Mobile компаниясининг креатив контент бўйича директори Десмонд Смит (Desmond Smith) бажарган. У сув тагида қурилманинг қадоғини очиб, смартфонни ёқиб, айрим ўйинларни ўйнаб кўрсатган. Ўз ҳаракатларини изоҳлаб гапирган бўлса-да, англаш қийин, шунинг учун видеороликни субтитрлар билан тақдим этишган:\nМазкур лавҳадан маълум бўляптики, Galaxy S20 FE нафақат самарадорлик бўйича яхши, балки унинг сувдан ҳимояси ҳам мустаҳкам экан. Тўғри, махсус эффектлардан ҳам фойдаланишган – масалан, ўйин учун Samsung MOGA PowerA XP5-X контроллерини қўллашда. Гап шундаки, бу гаджет сув остида ишлай олмайди, шу боисдан ўйин жараёнини «қуруқ шароитларда» ёзиб олиб, кейин сув тубида шунчаки унинг видеосини қўйиб кўрсатишган.\n#Samsung #андроид смартфон #Samsung Galaxy S20 Fan Edition #Samsung Galaxy S20 FE


Фитр садақасини бериш кимларга вожиб? » Новости Узбекистана сегодня: nuz.uz\nНовости Узбекистана → Ўзбекистон → Фитр садақасини бериш кимларга вожиб?\n22-05-2020 15:49 0 555 Рейтинг0 Чоп этиш\nБу қулларга Мудаббар ва Умми Валад ҳам киради. Имом Аъзам (р.а) ва Абу Юсуф (р.а) наздларида агар уларнинг ўз мулки бўлса, xўжайин шу мулкидан беради дейишади. Бунга Имом Муҳаммад (р.а) xилоф қилган. Эр ўз xотини учун, вояга етган фарзандлари учун агарчи булар унинг қарамоғида бўлсалар ҳам. Агар булар илтимос қилмасалар, ҳам ота улар учун ҳам фитр садақаси берса бу жоиз. Яна валий ўз мукотаби учун ҳам фитр садақаси бермайди. Чунки унга у эга емас. Мукотаб қул ўзи учун ҳам фитр садақаси бермайди. Чунки унинг ўзи фақирдир. Яна xўжайин савдо нияти учун сақлаётган қуллари учун ҳам фитр садақаси бермайди. Чунки xожа бундай қул учун закот беради, агар фитр садақаси ҳам берса, 2 марта закот берган бўлиб қолади. Бу Имом Шофиий(р.а)га xилофдир.\nШериклик қулга 2 шерик ҳам фитр садақаси бермайди. Чунки икковида ҳам тўла эгалик ҳуқуқи йўқ. У қул битта бўлса ҳам, кўп бўлса ҳам фарқи йўқ. Имомайнайтишадики ҳар бир xожа ўзига тегишли қулга беради ва ўртадаги бўлинмайдиганга берилмайди деганлар. Лекин бир ривоятга кўра уччала имом ҳам бермасликка иттифоқ бўлган, дейилади. Xожа кофир қули учун ҳам фитр садақа беради. Бунга юқоридаги "қул" лафзини умумийлиги ва Ибни Аббос (р.а) ривоят қилган ушбу ҳадисга кўра:


Sony сув ўтказмайдиган Xperia смартфонларининг рекламасидаги ёлғон учун пул тўлайди\n16:20 / 23.08.2017\nSony компанияси “сув ўтказмайдиган” смартфонлари намдан зарар кўрган фойдаланувчиларга товон пули тўлайди. Бу ҳақда The Verge хабар бермоқда.\nSony компаниясининг Xperia смартфонлари чанг ва намдан ҳимояга эга бозордаги илк қурилмалардан бири бўлган. Ушбу смартфонларнинг реклама роликларида Xperia ҳаттоки бироз сувга ҳам солиб қўйилган, бу сув ўтказмасликни исботлаш мақсадида қилинган. Маълум бўлишича, ҳимоянинг айтилган даражаси ҳақиқатга мос келмаган, шу сабабдан бир неча Xperia ишдан чиққан.\nSony харидорлардан жамоавий даъво аризаси келиб тушгач, ишдан чиққан смартфон қийматининг 50 фоизигача қоплаб бериш ёки кафолат муддатини яна бир йилга узайтиришга рози бўлди. Бу акция фақатгина Қўшма Штатларнинг M2 Aqua ва M4 Aqua моделлари, шунингдек, Z сериядаги смартфонларга эга фуқароларига тегишли.\nАввалроқ, Sony винил пластинкалар ишлаб чиқаришни қайта тикламоқчи экани хабар берилганди.


08 декабр 2021, Тошкент вақти: 02:18\nБир ой ичида ўзбек ва қозоқ ҳарбийлари ҳамкорликда иккинчи машғулотни ўтказмоқда.\nЎзбекистон ва Қозоғистон ҳарбийлари Афғонистон билан чегарадош бўлган Сурхондарё вилоятида 17 ноябрдан 24 ноябргача “Ҳамкорлик-2021” машғулотини ўтказади.\nҚозоғистон Мудофаа вазирлигининг 15 ноябрда билдиришича, ҳарбий машғулотлар Термиз полигонида бўлиб ўтади.\nМашғулотда Қозоғистон армиясининг юздан ортиқ аскари, Су-30СМ кўп функцияли қирувчи самолётлар, С-295 ҳарбий юк ташувчи самолётлар ҳамда учувчисиз бошқариладиган учувчи аппаратлар иштирок этади.\nБу бир ой ичида ўзбек ва қозоқ ҳарбийлари ўтказаётган иккинчи машғулотдир. Биринчи машғулот 3-8 ноябрь кунлари “Қалқон-2021” номи остида Қозоғистоннинг Жамбул вилоятидаги “Гвардейский” ва “Матибулоқ” полигонларида бўлиб ўтган эди.


Қоплон ва шер ўлжа талашиб, дарахтдан қулади – видео - 12.05.2021, Sputnik Ўзбекистон\nҚоплон ва шер ўлжа талашиб, дарахтдан қулади – видео\nЖанубий Африка Республикасидаги Крюгер миллий паркида сайёҳлар қоплон ва шер ўлжа талашиши видеога олишди. 12.05.2021, Sputnik Ўзбекистон\nҚоплон ўлжа билан дарахт тепасига чиқиб олади. Уни кўрган урғочи шер ҳам дарахтга кўталиб, қоплонга ҳужум қилади. Аммо дарахтнинг шохи синиб кетди, иккала жонивор катта баландликдан йиқилиб тушди.\n15:49 12.05.2021 (янгиланди: 15:50 12.05.2021)\nЖанубий Африка Республикасидаги Крюгер миллий паркида сайёҳлар қоплон ва шер ўлжа талашиши видеога олишди.


Янги ўқув йили истиқлолимизнинг 27 йиллиги муносабати билан “Азиз ва ягонамсан, жонажон Ўзбекистоним!” шиори остидаги “Мустақиллик дарслари” ва Биринчи Президентимиз Ислом Каримовни ёд этишга бағишланган “Хотира дарслари” билан бошланди.\nАҳамиятлиси, Халқ таълими вазирлиги ташаббуси билан мазкур тадбирлар ҳар бир мактабда раҳбарлар, депутатлар, тадбиркорлар, ҳаётда ўз йўлини топиб, бошқаларга намуна бўлаётган инсонлар иштирокида ўтди. Хусусан, Ўзбекистон Республикаси Олий Мажлиси Қонунчилик палатаси депутати Комила Каромова Қарши шаҳридаги 11-мактабда бўлиб, болаларга ўзи ўқиган даврдаги шароитлар билан ҳозиргисини таққослаб тушунтириб берди, бундай дориломон кунларда фақат ўқиб-изланиш зарурлигини таъкидлади.\n- Бу йил вилоятимиздаги барча умумтаълим мактабларига 64 минг 541 нафар ўқувчи биринчи синфларга қабул қилинди, - дейди вилоят халқ таълими бошқармаси таълим муассасалари фаолиятини ташкил этиш бўлими бошлиғи Мавлуда Тошева. – Уларга “Президент совғаси” – 12 номдаги ўқув қуроллари солинган мактаб сумкалари тантанали топширилди.\nҚайд этиш лозим, айни пайтда вилоятдаги умумтаълим мактабларида 607 минг 141 нафар ўғил-қиз янги ўқув йилини бошлади. Улар учун янги ўқув йили олдидан 1 минг 111 та мактаб шай ҳолга келтирилди, 45 та мактаб инвестиция дастури, 28 таси “Обод қишлоқ” дастури асосида тўлиқ таъмирланди. Қарши шаҳридаги Боғишамол ва Гулистон маҳаллалари аҳолиси учун эса 315 ўринли янги 47-мактаб қуриб, фойдаланишга топширилди.\nЯнги ўқув йили янгиликларга бой. жумладан, давлатимиз раҳбарининг “Ўзбекистон Республикасида шахматни ривожлантириш бўйича қўшимча чора-тадбирлар тўғрисида”ги қарори асосида вилоятимизнинг 9 та мактабида мажбурий мактаб дастури доирасида жорий ўқув йилидан шахмат дарслари ўтилади.\nШу ўқув йилидан бошлаб ихтисослаштирилган мактаблар, санъат ва маданият, олимпия захиралари мактаб-интернатлари ҳамда академик лицейлар битирувчиларига аъло билими, намунали хулқи ва жамоат ишларидаги фаоллиги учун олтин ва кумуш медаллари берилади.\nЎқитувчилар ҳам янги ўқув йилини муҳим ўзгаришлар билан бошлаётир. Ҳеч кимга сир эмас, илгари тизимдаги муаммолар устозларнинг жамиятдаги обрўсига путур етказаётган, уларнинг асосий вақти дарс ўтиш, ўз устида ишлаш билан эмас, ўзига мутлақо алоқадор бўлмаган жойларда “ҳашар” ташкил қилиш, кераксиз мажлисларда қатнашиш билан ўтарди.\nПрезидентимиз топшириқларига асосан, бундан буён ўқитувчиларни ободонлаштириш ва мавсумий қишлоқ хўжалиги ишларига жалб этишга чек қўйилди. Металл чиқиндилари ва макулатура йиғиш, инсонларнинг ҳаётига ёки соғлиғига хавф туғилиши юзага келиши мумкин бўлган жойларда ихтиёрий ташаббус билан ҳашарлар ва бошқа ишларни ўтказиш ҳам тақиқланди.\nЯнги ўқув йилидан бошлаб, ўқитувчилардан педагогик юкламалар бўйича ҳисоботлар ва қўшимча маълумотлар талаб қилинмайдиган бўлди.\nЭнг асосийси, ўқитувчиларнинг ойлик маоши ҳам ошди. Янги ўқув йилидан олий тоифали ўқитувчиларга 1 миллион 628 минг сўм миқдорида ҳақ тўланса, I тоифали ўқитувчилар 1 миллион 525 минг, II тоифалилар 1 миллион 428 минг сўм, олий маълумотли мутахассис эса 1 миллион 334 минг сўм миқдорида маош олади. 2019 йилнинг 1 январидан олий тоифали ўқитувчилар маоши 25, I тоифали ўқитувчиларники 20, II тоифадагилар 15, мутахассис ўқитувчилар учун 10 фоизга ошади. Синф раҳбарлигини бажарган ўқитувчиларга ҳақ тўлаш миқдори ҳам кўтарилган.\nШунингдек, халқ таълими тизимидаги педагог ходимларга қишлоқ ва шаҳарларда қурилаётган арзон уй-жойларни 20 йил муддатга имтиёзли ипотека кредити асосида бериш, “Ҳар бир оила - тадбиркор” дастури асосида педагог ходимларнинг оила аъзоларига имтиёзли кредитлар ажратиш, автотранспорт воситаси сотиб олиш ва бошқа мақсадлар учун кредитлар бериш кўзда тутилган.\nКўриниб турибдики, энди ҳамма гап таълим сифати ва самарадорлигига келиб тақалмоқда. Яратилган шароитлар ушбу вазифани кўнгилдагидек адо этиш имконини беради.\nСуратларда: Қарши шаҳридаги янги 47-мактаб очилиши маросимидан лавҳалар.


Ҳалимжон Тоҳиров. Болали йўловчи (ҳажвия) | www.ziyouz.uz\nБош саҳифа Ўзбек насри онлайн антологиясиБошқа асарларҲалимжон Тоҳиров. Болали йўловчи (ҳажвия)\n–Ўғлингизни у деб, бу деб юпатсангиз бўларди.\n–«Муножот»га ўхшаб юракни эзворди-ку, а?! Ўзингизни болангизми, ё…\nАвтобусда «болани тинчлантириш ҳашари» бошланиб кетди: кимдир иккита сомса, бир ҳовуч майиз, яна кимдир тешиккулча, шоколадли вафли, аллаким печенье, қанд-қурс узатди. Орадан кўп ўтмай боланинг ён-вери ёймачи тижоратчининг дўконига ўхшаб кетди. Аммо йиғи тинмасди.\n–Қадрли йўловчилар, ҳимматинглар учун раҳмат! Ҳамманглар болани яхши кўрасизлар экан. Биласизларми, ўғлим гоҳида пулни кўрса йиғидан тўхтаб қоларди. Агар сизларга малол келмаса…\nУ хуноб бўлиб автобуснинг тезлигини оширди. Сендан ортда қоламанми, дегандек боланинг йиғиси ҳам кучайди. Автобус гўё туғруқ уйига ўхшаб кетди: биғ-биғ-биғ…\nЙўловчилар орасидан «Жуда тўғри!», «Яхши бўларди!», «Бизга ҳам раҳмингиз келсин!», «Э, ҳайрият-э!» қабилидаги қувончли хитоблар эшитилди.\n–Йиғисининг авжи пасайгандa чимчиламасам бўлмаяпти-да! Ий-йе, ана автобус кўринди. Болани тезроқ менга бер!\n… Автобусда мудроқ босиб келаётган йўловчилар чўзиқ йиғини эшитишиб, болали киши томон бўйниларини чўзиб қарай бошлашди…\n← Аввалги Аввалги Антон Чехов. Чиқди (ҳикоя)\nКейинги → Кейинги: Хуршид Нуруллаев. Ҳаммаси асабдан (ҳажвия)


АҚШда террорчиликда айбланаётган Фазлиддин Қурбонов устидан маҳкама 2 июл куни давом этади\nАҚШнинг Айдахо штатида халқаро террор гуруҳи саналмиш Ўзбекистон исломий ҳаракатига молиявий ва техник ëрдам берганликда айбланиб қўлга олинган Фазлиддин Қурбонов жума куни ўтган биринчи суд тингловида ўзига билдирилган айбловларни тан олмаслигини айтди.\nAssociated Press ахборот агентилигининг хабар беришича, 17 май куни маҳаллий вақт билан соат 9 да Бойсе шаҳридаги федерал судга эҳтиёт чорасини белгилаш учун олиб келинган Фазлиддин Қурбонов тинглов жараёнида жуда кам гапирган ва ўзига билдирилган айбловларни тан олмаган. Судда у рус тилида гапирган, шунинг учун тингловга таржимон таклиф қилинган. Федерал суд Қурбоновга адвокат ҳам ёллаган.\nЖума куни ўтган суд жараёнида эҳтиёт чораси юзасидан ҳукм чиқарилмади. Расмийларга кўра, жараён сешанба, яъни 21 май куни давом этади. Унгача Фазлиддин Қурбонов Ада округи қамоқхонасида сақланади. Хабарларда айтилишича, Қурбоновга нисбатан билдирилган уч айблов юзасидан суд жараёни 2 июл куни бошланади.


Холдинг компанияси раҳбарияти томонидан тармоқ олдига қўйилган асосий вазифалар, стратегик жиҳатдан муҳим инвестицион лойиҳаларни амалга оширишни жадаллаштириш юзасидан кўрилаётган чораларга оид ахборот тақдим этилди.\nЙиғилиш давомида матбуот вакиллари ва тадбир иштирокчилари «Ўзбекнефтгаз» компанияси раҳбарлари билан тармоқ фаолиятининг жорий ҳолати ва ривожланиб бораётган жаҳон нефть ва газ бозорининг фаол қатнашчиси сифатида компания белгилаган стратегиясига доир манфаатли масалалар бўйича мазмунли мулоқот ўтказдилар.\nМуҳокамалар чоғида табиий газдан тежамли ва оқилона фойдаланиш, истеъмолчиларнинг тўлов интизомини ошириш, муқобил энергия манбаларидан фойдаланган ҳолда энергияни иқтисод қилувчи янги технологияларни жорий қилишнинг аҳамияти таъкидлаб ўтилди.\nАлоҳида минтақаларни газ билан таъминлаш масаласига айниқса катта эътибор қаратилди. «Ўзбекнефтгаз» МХК олдида турган биринчи навбатдаги вазифа - аҳолини газ билан таъминлаш. Газ таъминоти муаммоларининг асосий сабаби газ қувурлари тармоғига уланишда ўнлаб йиллар давомида лойиҳалаштириш меъёрлари бузиб келинганлигидан иборатлиги эътироф этилди. Шунингдек газ қувури тармоғига уланиш имконига эга бўлмаган аҳолини газ баллонлари ва суюлтирилган газ билан таъминлаш юзасидан қўлланилаётган чоралар ҳақидаги маълумот берилди.\nТАПИ газ қувурини қуриш лойиҳасига қўшилиш истиқболлари ва имкониятлари тўғрисидаги саволга «Ўзбекнефтгаз» МХК Бошқаруви Раиси қуйидагича жавоб берди: «Ушбу масала Ўзбекистон Республикаси Президенти Туркманистонга қилган ташрифи чоғида кўтарилган эди. Туркманистон тарафидан бизга ТАПИ лойиҳасида иштирок этиш таклиф қилинди. Ўз навбатида Ўзбекистон Президенти компанияга ушбу масалани батафсил ўрганиб чиқишни топширди. Лекин, алоҳида таъкидламоқчиман: ҳозирги вақтда Ўзбекистон ТАПИ лойиҳасига қўшилиши ёки биз унда иштирок этишимиз юзасидан расмий баёнот мавжуд эмас. Бу Марказий Осиё газини Покистон ва Ҳиндистонга етказиб беришга қаратилган бутунлай иқтисодий лойиҳадир. Бундан барча томонлар манфаатдор, бироқ мазкур лойиҳанинг оператори томонидан ҳал этилиши лозим бўлган айрим минтақавий масалалар ҳам бор».\nШу билан бирга, журналистларнинг табиий газни Хитой ва Европа мамлакатларига етказиб беришга доир ва қатор бошқа долзарб саволларига атрофлича жавоблар берилди.\nСўнгги ўзгартириш: 16.06.2017 16:32


Тошкентлик фуқаро бош вазир виртуал қабулхонасининг ёрдами билан пластик картага автомобиль харид қилди | Мулоҳаза қила оладиганлар учун.\nFacebook ижтимоий тармоғида ташкил этилган “Шавкат Мирзиёев – Shavkat Mirziyoyev”саҳифасида пластик картага автомобиль харид қилишга уринган фуқаролардан бирининг Бош Вазирга ушбу масалада мурожаат этиб ҳал қилгани баён этилган мактуб нашр қилинди.\nХат “Онам… жорий йилнинг сентябр ойида ўзларига тегишли бўлган пластик картадан менинг номимга очилган пластик картага ҳадя сифатида пул маблағлари кўчириб бердилар. Шундан сўнг мен 2016 йил сентябр ойининг сўнгги ўн кунида “ТОШКЕНТ ДЭУ” МЧЖ автосалонига учрадим”, деб бошланади. Сўнг у салондаги автомобиллар билан танишгач, миллий валютадаги пластик картаси орқали тўловни амалга оширмоқчи бўлганлиги баён қилинган. Оператор эса унга терминал аппарати мавжуд эмаслигини маълум қилади.\nФуқаро ўз ҳуқуқидан фойдаланиб, Бош Вазирнинг виртуал қабулхонасига мурожаатнома ёзади. Мурожаатномани “Трастбанк” ХАБ қонунчиликда белгиланган тартибда ўрганиб чиқиб, 11 октябр куни унинг эгаси билан суҳбат ўтказади. Якуний хатда келтирилишича мурожаатчига “…банк пластик карточкаси орқали автомашина харид қилиш мурожаати юзасидан батафсил тушунтириш берилди. Шу куннинг ўзида фуқаронинг банк пластик картасидан терминал орқали автомашина учун тўлов амалга оширилди ва фуқаро билан тузилган шартнома асосида пул маблағлари “ТОШКЕНТ ДЭУ” МЧЖ автосалони ҳисоб варағига кўчирилди”.


Карантин мутолааси: Ҳаммага етарли ер | "Адолат" СДП\nИкки одам талашар: “Бу ер меники!”. Ер айтади: “Эй, нодонлар, иккаланг ҳам меники!”...\n...Дунёга жар солиб яна бир гўдак туғилди. Шифокор кўздан кечириб, “Бола соғлом. Умумий хонага кўчишинглар мумкин”, деди. Ҳамшира она-болага йўл бошлади. Кўрсатилган хонага кирган она орқага тисарилди.\n- Тўртта хотин билан бир хонада ётаманми? Менга алоҳида жой ажратиб беринг.\n- Хоналар тўла, ойиси. Бир ўзингизга алоҳида хона қилиб беролмаймиз.\n- Иложини топинг. Бўлмаса юқорига хабар бераман, танишим бор. Бошқа чақалоқлар йиғлаб, боламни уйғотиб юборади.\n...Бола кўз очиб юмгунча катта бўлди. Мактабга чиқди. Бир куни қовоқ солиб, “Ойи, устоз мени учинчи партага ўтқизиб қўйди”, деди. Эртасига она мактабга борди:\n- Нега менинг боламни орқага ўтқизасиз? Ўрта қатордан биринчи партада ўтирсин, деб тайинлагандим-ку.\n- Ўғлингиз бўйчан. Олд қаторларга бўйи пастроқ болаларни жойлаштираман.\n- Ана, ўғлим билан тенг бола олдингизда ўтирибди-ку.\n- Унинг кўз нури паст, миопияси бор.\n- Менинг ҳеч нима билан ишим йўқ! Боламни биринчи партага ўтқизасиз – тамом! Бўлмаса, баҳолари пасайиб кетади. Мана, бугун ҳам “Мактабга бормайман”, деб йиғлаб, зўрға келди.\n...Орадан йиллар ўтди.\n- Қаердан келяпсан, ўртоқ?\n- Қаердан бўларди? Ишдан-да. Кечгача ишлаб чарчаб кетди одам. Ўзингчи?\n- Ҳозирча уйдаман. Ҳали ишга кирганим йўқ.\n- Нима, иш топилмаяптими?\n- Иш дегани тиқилиб ётибди. Менга моси йўқ. Олий маълумот билан тузукроқ жойга киришни хоҳлайман.\n- Хозир иш танлайдиган пайт эмас. Учраганига илиниб олавер. Кейин астa-секин кўтариласан-да.\n- Эй, бўлмайди. Яхши жой топилишини кутаман.\nУ омадли йигит эди. Кўнглидагидек ишни топди. Ўзи истаганидек меҳнат фаолиятини нуфузли идорада, раҳбар лавозимидан бошлади. Ўзгача иштиёқ ва ғайрат билан ишга отланди. Лекин биринчи иш кунидан бир соат ўтар ўтмас бош раҳбар эшигини тақиллатишга мажбур бўлди.\n- Мен буни кутмагандим, Икром Содиқович. Бунақасига келишмагандик-ку.\n- Тинчликми? Сизга қай жиҳатимиз ёқинқирамаяпти?\n- Қўл остимда ишлайдиган ходимларим билан бир хонада ўтираманми? Ахир бу ҳеч қайси мантиққа тўғри келмайди-ку. Бўлим мудири бўла туриб алоҳида хонам бўлмаса-я!\n- Яқинда янги бинога кўчамиз. Ўшанда хоналар кўп бўлади. Хозирча чидаб турасиз энди, укам. Айни вақтда ҳар бир бўлимга биттадан хона ажратилган. Фақат сиз эмас, бошқа бўлим мудирлари ҳам ходимлари билан бирга ўтирибди. Ёлғиз менда алоҳида, шу кичкинагина кабинет бор. Ё шуни сизга бўшатиб берайми, а? – раис асабий кулди.\n- Йўқ, бемалол ўтираверинг. Яхшиси мен жойимни бўшатиб қўяман. Бу аҳволда ишлаб бўлмайди.\nАлбатта, у ишсиз қолгани йўқ. Бошқа ерга жойлашди. Бир куни янги ишхонасига тадбирга таклифнома келиб қолди. “Бормайман - деди қоғозни буклаб – Бу ташкилот ҳурмат нималигини билмайди. Ўтган гал менга асосий айлана стол қолиб, орқа ўриндиқдан жой кўрсатган эди”.\n...Кунлар шу зайлда ўтаверди.\n- Ҳой, қанақа одамсан? Фарангни ёқавериб, сигнал чалавериб безор қилдинг-ку. Бироз кутиб тур, олдиндаги машиналар йўлни бўшатса, юраман.\n- Ўзинг нега йўқ жойдан тиқилдинг? Бу менинг йўлим.\n- Шошиб тургандим, биродар. Шунга бу томонга ўтиб олдим. Озгина сабр қил, энди.\n- Ўзингнинг йўлингдан юргин, менинг йўлимдан қоч!\n- Оббо, бу катта йўл ота-бобосидан мерос қолган шекилли. Мана, ўтсанг ўтақол, кўнглинг тинчисин, йўлингни еб қўймай тағин.\n...Вақт оқар сув каби шошиб борарди.\n- Ўғлим, энди укангни уйлаймиз. Сени кўп қаватли хонадонладан бирига чиқарамиз.\n- Нима? Каталакда юрагим сиқилиб ўламан-ку.\n- Бошқа илож йўқ. Икки калла бир қозонда қайнамайди.\n- Алоҳида чиқишим керак бўлса, ҳовли олиб беринглар. Тайёр жойни укамга ташлаб, тўрт деворга тиқиладиган аҳмоқ йўқ.\n- Йиғиб қўйган пулим ҳовли олишга етмайди, болам. Олдинда тўй турибди. Жуда унамасанг, ана, машинангни сотиб, пул қўшақол.\n- Ўйлаб гапиряпсизми, дада? Машинани сотсам, нимада юраман? Талабалигимда автобусда қатнаб, энамни Учқўрғондан кўрганман. Автобус нақ дўзахнинг ўзгинаси. Тиқилинч, ҳамма бир бирини туртган, одамларда маданият йўқ, жой бериш уёқда турсин, тутқич ҳам анқонинг уруғи бўлиб қолади. Охирги бекатларга етганда, ҳайтовур жой бўшади, деб энди ўриндиққа чўксам, қариялар худди бўш жойни кўргандек мен томонга қараб келаверишади. Улар учун ёш одам – бўш жой. Худди ёшлар чарчамайдигандек. Ичимда, ўтириб кетгинг келса, таксида юр, деб индамай ойнадан кўчага қараб кетаверсам, “Болам, жой бер, дуо қиламан”, деб қолади. Эй, сенларнинг дуоларингдан ўргилдим! Хуллас, дада, менга соатлаб бекатда туриш, автобусга осилиб юриш умуман тўғри келмайди.\n...Вақт ҳамон олдинга қараб интилмоқда.\n- Дадаси, келяпсизми? Спектакль бошланадиган вақт бўлиб қолди-ку.\n- Ишим кўпайиб кетди, бироздан кейин чиқаман. Сен хавотир олма, чипта менда бўлса, театр қандай қилиб бошлансин?!\n- Хазилингиз бор бўлсин-ей, тез келинг, кеч қоляпмиз.\nОхирги қўнғироқ чалинган, чироқлар ўчган, қарсаклар чалиниб, саҳнада аллақачон актерлар пайдо бўлганида эр-хотин кириб келишди.\n- Қоронғуда ҳеч нарса кўринмаяпти, бизнинг жойимиз қани, дадаси?\n- Биринчи қаторга юравер.\n- Ҳамма жой банд-ку.\n- Ия! Онахон, хуш келибсиз, жойлар муборак бўлсин!\n- Бўш деб шу ерга ўтқизишганди, болам. Турайми?\n- “Ми”сини олиб ташланг. Чолингизга ҳам айтинг, тез-тез ҳаракат қилсинлар. Кутишга вақт йўқ.\n- Қўй, шу пайтда бизни овора қилма, ўғлим – отахон сўз очди– Оқсоқланиб орқага юриб ўтишимиз осонми? Тўрт қатор орқада бизнинг жой, ўша ерга ўтирақолинглар.\n- Ҳей, гапни кўпайтирманг. Сизлар ўзи тайёрга айёр бўлиб ўрганиб қолгансизлар. Жойни бўшатинг, дедим!\nТеатр ходимлари етиб келди:\n- Ака, уялмайсизми? Ўзи тартибни бузиб, кеч келдингиз. Энди саҳна олдида жанжал кўтариб, актерларимизни чалғитиб юборяпсиз.\n- Мен бу жойимга пул тўлаб қўйганман! Орқа қатордан икки баробар кўп тўлаб, шу жойга чипта сотиб олганман. Сен бола, ақл ўргатмагин, хоҳласам, саҳнангга чиқиб ўтираман.\nЖанжални тўхтатишнинг ягона йўли отахон ва онахонни ўз жойига кўчириш эди. Шундай қилишди.\n...Вақт-соати етиб, у жон омонатини топширди. На илож, ўлмоқнинг иши – кўммоқлик, деб яқинлари жанозага тайёргарликни бошлашди. Афсуски, яқин орадаги икки қабристон ҳам тўлган, майит қабул қилиб, гўр қазишга имкон йўқ экан. Қариндошлар бош қотиргунча жаноза ўқилиши режалаштирилган пешин намозининг вақти ўтиб кетди, энди қандай бўлмасин, асрга улгуриш керак. Укаси югур-югур билан кетиб, бир хабар топиб келди. Узоқроқда янги қабристон барпо этилибди. Ҳали бирорта қабр қазилмаган, бирорта марҳум қўним топмаган экан. Расм-русумларни бажариб, ўша манзилга ошиқишди. Уни ерга қўйиб, ҳамма орқага қайтди, фақат тўнғич ўғли қабристон дарвозасида тек қолди.\n- Бандалик, болам, - қўшни отахон елкасига қоқди – Аллоҳ сабр берсин, юринг энди, уйга қайтиб, тиловатни давом эттирайлик.\n- Дадам шундай катта жойда бир ўзлари қоладиларми? – боланинг кўзларидан дувиллаб ёш оқди.\nҲа, энди у ёлғиз ўзи мўл-кўл ерга эга. Кўзлари тупроққа тўлди. Унга насиб этилган ерни тортиб олишга талабгор йўқ.\n...Икки одам талашар: “Бу ер меники!”. Ер айтади: “Эй, нодонлар, иккаланг ҳам меники!”


Навоий Машҳадда « Ўзбекистон Халқ Ҳаракати\n30 March 2019 - 11:36\n“Ҳолоти Паҳлавон Муҳаммад”дан\n(тахминан 1458-1464-йиллар оралиғида бўлган)\nМен фақирни айни замона фалокати ва қисмату хасталик Машҳад сари бошлаб кетди ва у ерга етгандан сўнгра бирданига бўғимларимда оғриқ пайдо бўлиб, бир масканда хасталаниб ётиб қолдим. Иттифоқо, Паҳлавон Муҳаммад ҳам ўша пайтда Машҳадда хизматда эди. Мен фақирнинг ҳолидин хабар топгандан кейин ҳар кун қадам ранжида қилиб, токи тузалгунимча дўстона меҳр билан ғамхўрлик қилди. Мавлоно Абдуссалом Шерозий – раҳимаҳуллоҳки, замоннинг моҳир ҳакими ва ҳозиқ табиби эди — каминани даволади. Табибларнинг айтишича, бемор мизожида хасталик бартараф бўлгандан кейин бузилган хилт ўз жойида қолаверади, бинобарин менга ҳам бузилган хилтдан холи бўлиш чораси сифатида массаж–уқалаш муолажасини буюрди. Паҳлавон меҳрибонлик ва раҳму шафқат юзасидин ҳар кун мен хастани кўргани келар, уқалаш усулларини яхши билгани ва ўзи ҳам табибсифат бўлгани боис – илтифот кўрсатиб, каминани массаж қиларди.\nКунларнинг бирида камина саҳар пайти қуйидаги матлаъ билан бошланадиган ғазални ёздим:\nБу ғазал етти байт эди ва оққа кўчирилмаган ҳолда чўнтагимга солдим, ҳали ҳеч кимга ўқиб бермаган ва кўрсатмаган эдим.\nПаҳлавон илтифот юзасидан ваъдага вафо қилиб елкамни уқалар экан шундай гап бошлади:\n— Сени бу кун дерларким: туркча шеърни яхши айтурсен ва туркий тилда шеър ёзадиган шоирларнинг бу фикрга мен ҳам қўшиламан. Бир саволим бор.\n— Саволни айтинг, мен жавоб бераман.\n— Саволим шуки, шеърлари замонамизда машҳур туркийгўй шоирларнинг қайси бири пешқадам ҳисобланади? Сенинг назарингда уларнинг қайси бири устун, қайси бирини ёқтирасан?\n— Барчаси яхши шоирлар, менга уларнинг ҳаммаси маъқул.\n— Сен гапни олиб қочмасдан ва камтаринлик қилмасдан бор гапни айт. Ҳаммасини ёқтираман, дема. Беш қўл баробар эмас, шоирлар, албатта, бир- биридан фарқ қилади.\n— Мавлоно Лутфий ҳозирги шоирларнинг энг етуги ва бу қавмнинг устоди ва малик ул-каломидир.\n— Нега Сайид Насимий, демадинг?\n— Хотиримга келмади ва бу табиий, бинобарин Сайид Насимийнинг шеърияти ўзгача маъно ва мазмунга эга, зоҳир аҳли, яъни дунёвий муҳаббатни куйлайдиган шоирлардек ижод қилмайди, балки ҳақиқат тариқини, яъни тасаввуф ва диний ғояларини ифода қилади. Қолаверса, сен савол берганда, дунёвий муҳаббатни куйлайдиган шоирларни назарда тутган эдинг.\nПаҳлавон эътироз билдириб, гина қилгандай деди:\n— Сайид Насимий турганда қандай қилиб Лутфий шеъриятини ёқтирасан? Ахир, Сайид Насимий шеъриятида зоҳиран дунёвий муҳаббат куйланади ва маъно жиҳатидан эса тасаввуф ва диний ғояларини ифода қилинади.\nУ шундай деб камина саҳарда ёзган ғазални ёддан айтди. Ғазалнинг барча байтларини ёддан айтар экан, унинг мақтаъси каминанинг тахаллуси билан қуйидагича эди:\nПаҳлавон Муҳаммад ғазалдаги «Навоий» тахаллусини «Насимий» деб ўзгартириб ўқиди. Ажабланарли жиҳати шундаки, бу байтга Навоий тахаллусидин Насимий тахаллуси муносиброқ эди ва мен ҳайратга тушдим. Қўлим билан оҳиста чўнтагимни пайпасладим: ўзим ғазал ёзиб, чўнтагимга солган варақ жойида эди, ҳайрату таажжубим ортди. Паҳлавон эса ўз даъвосидан қайтмас ва ғазални такрор-такрор ўқир эди. Мен сабру тоқатим тугаб, бунинг сир-асрорини билишга интилдим. Паҳлавон эса гапни айлантириб, ўз гапида туриб олди. Мен ҳар қанча қистовга олмай Паҳлавон даъвосидан воз кечмади – ғазал Насимий қаламига мансуб деб туриб олди.\n— Бу шеърни қачон ёд олган эдинг?\n— Ўн икки йил олдин, Абулқосим Бобур мирзонинг ҳузурида бўлган мушоираларда бу ғазал айтилар эди, менга жуда маъқул бўлгани учун, кўчириб ёдлаб олганман.\nБу кун шу асно ўтди, у ўзи яшайдиган жойга кетди. Эртасига яна келди, яна суҳбатлашдик, ўша мавзу кўтарилди. Мен бу муаммони ҳал қилишга астойдил бел боғладим. Бу сафар Паҳлавон Муҳаммад шундай деди:\n— Бу ғазални ёд олганимда, ёнимдаги бир неча полвонлар ҳам уни ёд олган эди. – Шундай деб ўзи билан бирга келган уч-тўрт форс полвонларига юзланди: “Мен билан бирга қандай ёд олган бўлсангиз, ўша тарзда ғазални ёддан айтиб беринг”. Полвонлар ғазални кетма-кет ёддан ўқиди. Мен тамомила лолу ҳайрон бўлиб қолдим, Муҳаммад Паҳлавон эса сўзларим рост дея, астойдил таъкидларди. Ҳатто даъвосини исботлаш учун бир неча далилларни ҳам айтди…\nОқибат маълум бўлдики, елкамни уқалаётганда чўнтагимдаги қоғозга кўзи тушиб, уни оҳиста олиб кўздан кечиргач, янги ёзилган ғазал эканини англабди. Қоғозни ёйиб ғазални ёд олибди ва яна буклаб чўнтагимга солибди. Шундан кейин ўртамизда юқоридаги ажабланарли суҳбат бўлибди. Кечки пайт, ўзи яшайдиган жойига боргач, ҳамхона полвонларга ғазални ёд олишни таклиф қилибди ва ёддан равон ўқишларини илтимос қилибди.\nПаҳлавон Муҳаммад одамни таажжублантирадиган ва ақлни ҳайратга соладиган мана шундай ажойиб ҳунарлар ва ҳайратланарли самимий ҳазилларга жуда уста эди.\nИкки дўстнинг самимий ҳазилига сабаб бўлган ғазал:\n“Ғаройиб ус-сиғар”, 186-ғазал:\nРасм: Мирзо Улуғбекнинг онаси – Гавҳаршод Бегим Машҳад шаҳрида 1405-1417 йилларда қурдирган мадраса.


Канчельскис: «Соловьев билан шартнома тузиш қолди, холос» » Lochinlar.UZ\nLochinlar.UZ » Интервью » Канчельскис: «Соловьев билан шартнома тузиш қолди, холос»\n- Иван Соловьев «Навбаҳор»да шуғулланяпти. Яқин кунларда барчаси ижобий якунланади. Иван дастлабки назорат учрашувимизда бир бўлим ҳаракат қилди. Таассуротлар яхши. У билан шартнома тузиш қолди. Нега уни «Навбаҳор»га таклиф қилдим? У креатив ярим ҳимоячи. Соловьев иккала қанотда ҳам бир хил ўйнай олади. Бизнинг сафимизга қўшилганидан хурсандмиз, - дейди Андрей Канчельскис.\nОлган сўнгги маълумотларимизга кўра, Иван Соловьевдан ташқари, Мирзоҳид Маматхонов, Ўткир Юсупов, Обид Жўрабоев, Ғиёс Комилов, Зафар Тўраев ва Баҳодир Насимовларнинг ҳам жамоада қолиши ҳал этилган.скачать dle 10.4фильмы бесплатно


ТАРБИЯНИНГ МУҲИМ БЎҒИНИ\nФарзанд дунёга келгач, унинг моддий таъминоти билан бирга, маънавий эҳтиёжларини ҳам қондириб бориш ота-онанинг биринчи галдаги вазифасидир. Қолаверса, бугун жамият барқарорлигини таъминлаш, ўсиб келаётган ёш авлод маънавиятини шакллантириш маҳалла олдига ҳам муҳим вазифаларни қўймоқда.\nМафкура соҳасида бўшлиқ деган нарсанинг ўзи бўлмайди. Чунки инсоннинг қалби, мияси, онгу тафаккури ҳеч қачон ахборот олишдан, фикрлашдан, таъсирланишдан тўхтамайди. Демак, унга доимо маънавий озиқ керак. Бунинг учун ўзини жамиятимиз, ёшларимиз маънавияти, ғоявий-мафкуравий тарбияси учун масъул деб билган инсонлар доимо ҳушёр ва фаол бўлишлари лозим.\nФарзандларимиз онгидаги оқ ва қора, яхшию ёмон ҳақидаги дастлабки маълумотлар, аввало, оиламиз, қўни-қўшни ва маҳалла-кўй таъсирида шаклланади. Бу эса жуда нозик ва эҳтиёткорлик талаб этадиган масала. Тарбия борасида қўйилган биргина хато қадам ҳам катта талафотларга сабаб бўлиши мумкин. Шундай экан, келажак авлодга ўрнак бўладиган, уларнинг дунёқарашини кенгайтиришга ёрдам берадиган, бир сўз билан айтганда, маънавиятини оширадиган кишиларнинг ўзи, аввало, тўғри ёндашувни англаб етмоғи лозим. Шу мақсадда Республикамизнинг барча шаҳар ва туманларида «Маҳаллаларда маънавий-маърифий ишларни кучайтиришнинг ташкилий-ҳуқуқий механизмлари» мавзусида ўқув-семинарлари ўтказилди. Унда «Бир болага етти маҳалла ҳам ота, ҳам она», деган қарашнинг аҳамиятини ошириш, бу борада маҳаллалар фаолиятини мувофиқлаштириш бўйича кенгашлари ижро аппаратларининг ролини ошириш, фуқаролар йиғини кенгашлари ишини самарали ташкил этиш каби масалаларга алоҳида эътибор қаратилди.\nШунингдек, маҳаллаларда ижтимоий-маънавий муҳитга салбий таъсир кўрсатувчи ҳолатлар (жиноятчилик, нотинч оилалар, оилавий ажримлар)ни содир этиш сабабларидан келиб чиқиб, уларнинг олдини олиш учун амалга оширилиши лозим бўлган ишлар аниқ белгилаб олинди.\nҲар бир ишда синалган ва тажрибадан ўтган усулдан фойдаланишнинг самараси катта бўлади. Фарзанд тарбиясида ҳам аждодларимиздан мерос бўлиб келаётган оила билан бирга, қўни-қўшни ва маҳалланинг ўзаро ҳамкорлик олиб бориши ўз самарасини кўрсатган. Мозийга қайтиб иш кўриш, ўзликни англаш сари ташланган бу қадамлар ижобий натижаларга йўл очишига ишонамиз.\nФуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши бошқаруви бош мутахассиси\n16:58, 18.10.2018 ✔127\n16:57, 18.10.2018 ✔118\n11:48, 28.06.2018 ✔297\n✔ 127  16:58, 18.10.2018\n✔ 118  16:57, 18.10.2018\n✔ 297  11:48, 28.06.2018\n✔ 312  11:48, 28.06.2018\n✔ 349  10:13, 21.06.2018


08 май 2021, Тошкент вақти: 00:02\nХИВА. “Хоразм вилоят, Хива шаҳридан ёзмоқдаман. 2018 йил 21 март куни Хива ҳокимининг ноқонуний қарори билан яшаб турган уйимиз икки кун ичида бузиб ташланди. Буюмларимизни кўчага улоқтиришди. Ҳозиргача ноқонуний қарорни бекор қилдирай деб идорама-идора юрибман.\nЭнди эса президент мактаби қурамиз дея тирикчилигим ўтаётган нотураржой объектни ҳам бузишмоқчи. Ҳокимлик объектни атайин паст нархга баҳолатган.\nПрезидент сиёсатини рўкач қилиб амалга оширилаётган бузишлар қонунга ҳам, мусулмончиликка ҳам тўғри келмайди. Конституцияда хусусий мулк давлат муҳофазасида экани таъкидлаган. Нима, Хива шаҳри ва Хоразм вилояти ҳокимлари Конституцияни оёқости қилаверадими? Зўравонлик қачонгача давом этади? Пичоқ бориб суякка тақалди-ку!”\n(Бу хабар Озодликка 31 июль куни келган.)


Кореяга кетиш имтиҳонига ўн киши бошқаларнинг паспорти билан киришга уринди - Arirang.uz\nШартнома асосида Корея Республикасига вақтинчалик меҳнат фаолиятини муваффақиятли тугатиб, Ўзбекистон Республикасига қайтиб келган фуқаролар учун жорий йил 20-29 октябрь кунлари махсус тест имтиҳони ўтказилиши ҳақида хабар берилган эди.\nИкки давлат Бандлик ва меҳнат муносабатлари вазирликлари ўртасида тузилган “Ишчиларни Бандликка рухсат бериш тизими асосида” ишчи кучини Корея Республикасига юбориш тўғрисида”ги Англашув Меморандумига мувофиқ, махсус тест имтиҳонида 1607 нафар фуқаро иштирок этиши режалаштирилган. Бугунги кунгача Тошкент шаҳридаги “Ишга марҳамат” мономарказида карантин қоида ва талабларига риоя қилган ҳолда 500 дан зиёд фуқаро тест имтиҳонини топширди.\nМахсус тест имтиҳони ўтказилаётган махсус хонада коррупция ҳолатларини олдини олиш, шаффофлик ва очиқликни таъминлаш мақсадида видеокузатув камералари ўрнатилган. Тест жараёни Корея Республикаси Инсон ресурсларини ривожлантириш хизмати масъул ходимлари томонидан назорат қилинмоқда. Фуқаролар учун тест жараёнларини онлайн тарзда кузатиш имкони яратилган.\nИИБ ва Ташқи меҳнат миграцияси агентлиги масъул ходимлари тестга кирувчиларни тегишли ҳужжатлари, фуқаролик паспортларини текширмоқда. Афсуски, баъзи ноқонуний хатти-ҳаракатлар, яъни тест қатнашчилари имтиҳонга ўз ўрнига ўзга шахсларни киритишга бўлган уриниш ҳолатлари кузатилмоқда. Агентлик ва ИИБ ходимлари ҳамкорлигида 21 октябрда 8 нафар, 22 октябрда 2 нафар фуқаро имтиҳонга ўзга паспорт билан киришга урингани аниқланди. Имтиҳонга киришга уринган шахслар тегишлилиги бўйича туман ИИБ ходимларига топширилди.\nЮқоридаги каби тартиббузарликларни амалга оширган фуқаролар ҳамда фуқаролик паспорти эгалари Корея Республикасининг талабига биноан тест имтиҳонига 2 йил муддатгача киритилмаслиги ҳақида эслатиб ўтамиз.\nФуқаролардан махсус тест имтиҳони тартиб қоидаларига қатъий тартибда риоя қилишларини сўраймиз.\nМахсус тест имтиҳони жараёнида ҳар қандай таниш-билишчилик, коррупция ҳолатлари рўй берган ёки бу бўйича маълумотга эга бўлган фуқаролар зудлик билан Агентликка (71) 202-33-55 ёки ҳуқуқни муҳофаза қилувчи органларга мурожаат қилишингиз мумкин.\nЎзбекистонда Жанубий Кореянинг яна бир университети очилади


ИнтерФУТБОЛ :: Вадим Абрамов: «Дарвоза ва марказий ҳимоя чизиғи оғриқли нуқтамиз бўлиб қолмоқда»\nВадим Абрамов: «Дарвоза ва марказий ҳимоя чизиғи оғриқли нуқтамиз бўлиб қолмоқда»\nЎзбекистон – Гана (2:1) ўртасидаги ўртоқлик учрашувидан кейин миллий жамоамиз бош мураббийи Вадим Абрамов матбуот анжуманида иштирок этди.\n- Аввало, бугунги ажойиб футбол атмосферасини яратган наманганлик футбол мухлисларига миннатдорчилик билдираман. Бундай муҳит фақат футболчилар эмас, барча учун ёқимли ҳолат. Шунга яраша футболчилар ҳам байрамни бузиб қўймасликка интилишди. Ўйин мухлисларга ёққан бўлса, биз бундан хурсандмиз.\nБу Гананинг бошқа жамоаси эканлиги ҳақидаги гап-сўзларга қарамай, кўрдикки рақиб яхши жамоа экан. Рақиб сафида 18-рақамда Африканинг энг яхши футболчиси ўйнаганини инобатга олсак, бу жамоани мағлуб этиш икки ҳисса ёқимли бўлди.\nАзимжон Аҳмедов ва Шаҳзодбек Убайдуллаев ҳақида\n- Азимжон Аҳмедов ўз шаҳридаги ўйинда майдонга тушгани ва ишончимизни оқлаганидан хурсандман. Умид қиламанки, у яна бироз вазнини йўқотиб, кейинги ўйинларда ҳам яхши ўйнай олади.\nШаҳзодбек Убайдуллаев? Унда ҳам имконият бор, албатта. Барча учун миллий жамоа эшиклари очиқ. Суперлигада ҳали 3та тур ўтказилди. Ким яхши ҳолатда бўлса, миллий жамоага ўша чақирилади.\nЭлдор Шомуродовнинг жисмоний ҳолати ҳақида\n- У узоқ сафар – Италиядан етиб келди. Миллий жамоа ўйинига дарҳол қўшилиб кетиш қийин. Чунки легионерлар учун мослашиш учун вақт керак. Биз уч кун машғулот ўтказган бўлсак-да, жисмоний ҳолатимиздан кўриниб турибдики, бизда чемпионат бошланганига ҳали уч тур бўлди. Шу боис футболчилар турли хил жисмоний ҳолатдалар. Шомуродов фойдалана олмаган вазиятлар ҳақида гапирадиган бўлсам, Элдорнинг жисмоний ҳолати бошқача бўлганида, аминманки у вазиятларни осонлик билан голга айлантира оларди.\nМиллий жамоадаги дарвозабонлар муаммоси борасида\n- Дарвоза чизиғида бизда аввалдан муаммо бор эди. Биз 1-рақамли посбонни аниқлай олмаяпмиз. Дарвозабон миллий жамоада тажрибага эга бўлиши керак. Бу борада ҳали ҳам вариантларни кўриб чиқаяпмиз. Бунгача миллий жамоа дарвозасини қўриқлаган дарвозабонлар ёш жиҳатдан миллий жамоадан узоқлашишди. Мана шундай ўйинлар орқали қўл остимиздаги дарвозабонлардан бирини ўйинлар учун асосий посбон сифатида танлаб оламиз. Футболда дарвозабонларда катта масъулият бўлади. Чунки унинг хатоси дарҳол кўзга ташланади. Майдондаги ўйинчилар икки марта кўпроқ хато қилишса-да, уларники сезилмайди, дарвозабонники эса дарҳол билинади. Шунга қарамай, Илёсов бундай зарбани қайтариши керак эди. Нима ҳам қилардик, шундай бўлиб қолди. Жавоҳир миллий жамоада келажаги бор дарвозабонлардан бири.\nҚайси чизиқлар кўпроқ ташвишлантириши ҳақида\n- Бу ҳақда олдин ҳам айтганман – дарвоза ва марказий ҳимоя чизиғи мени кўпроқ ўйлантиради. Бу мендаги асосий муаммо. Бугун ҳам у ерда янги вариантларни синаб кўрдик. Биз бу чизиқларда ҳали ҳам тажриба ўтказиб, ўйинчиларни синовдан ўтказишда давом этамиз.\nИроққа қарши ўйин ҳақида\n- Ироққа қарши ўйинда қандай ўзгаришлар қилишим ҳақида дарҳол фикр билдиришим қийин. Футболчиларнинг аҳволи қандай эканлиги эртага маълум бўлади. Шуниси аниқки, Анзур Исмоилов Ироқ миллий жамоасига қарши Тошкентдаги ўйинимизда ўйнамайди. Чунки мен «Пахтакор» бош мураббийига Анзурни фақат битта ўйинда майдонга туширишга ваъда бергандим. У клубининг тажрибали ҳимоячиси, олдинда Чемпионлар лигаси баҳси бор. Тошкентга қайтганимиздан кейин футболчилар ҳолатидан келиб чиқиб, ўзгаришлар қиламиз. Аммо таркибда жиддий ўзгаришлар бўлмайди. Чунки биз учун жуда муҳим бўлган расмий ўйинларга кўп вақт қолмади, таркибни аниқлаб олиш керак.


Хакер ҳужуми, саботаж. Ҳукумат МСКнинг сайтидаги узулишни тушунтира олмай овора | ҚИРҒИЗИСТОН ЯНГИЛИКЛАРИ\nХакер ҳужуми, саботаж. Ҳукумат МСКнинг сайтидаги узулишни тушунтира олмай овора\nҲукумат МСКнинг сайтидаги узулишни тушунтиришга уруниб, аммо тушунтира олмай адашиб кетмоқда.\nМарказий сайлов комиссиясидан эса асосий дастурда узулиш бўлмаганини, сайтдаги маълуомтлар «жадвалдаги кичик бир формула нотўғри ёзилиб қолгани сабаб» бузилаётганини айтишмоқда.\nЭдил Байсалов, Нуржан Шайлдабекова, Марат Иманкулов, Талантек Масадиков.\nХавфсизлик кенгашининг икки вакили МСКнинг серверига эҳтимолий хориждан хакерлик ҳужуми бўлганини билдиришди. Минкаб етакчисининг ўринбосари Эдил Байсаловнинг айтишича, «бу қирғиз давлатчилигига путур етказишни истаган кучларнинг саботажи бўлиши мумкин».\nМСКнинг сайтида автоматик урналардаги овоз беришнинг натижаларини чиқаришда узулиш юз бериб, у ерда бўлиши мумкин бўлмаган сонлар пайдо бўлган. Дастлабки маълумотлар эълон қилингандан кейин партиялар тарафидан олинган овозларнинг фоизи 150ка етаётган эди, ғолиб бўлган партияларнинг фоизи эса — 130%дан ортган.\nМСК айрим муддатда маълумотларни ўчириб, янгиларини эълон қилиб, аммо у ҳам нотўғри бўлмоқда.\nМСК сайтининг ишидаги узулиш бир неча партияни парламент сайловининг натижаларидан шубҳа туғдирди. 29-ноябрга ўтар кечаси олти партия АСУ маълумотларининг эълон қилинган дастлабки натижаларига рози эмаслигини билдириб, овозларни қўлда санаб чиқишни талаб қилишди. Уларнинг айтишича, овозлари йўқолиб кетган.\nЖами бўлиб, қонун бўйича овозларнинг қўл ҳисоби асосий бўлиб ҳисобланади. АСУнинг натижалари доим ҳам дастлабки маълумот деб ҳисобланади.\nМСКнинг сайти нима учун узулиб қолганини партияларгина эмас, жамоатчилик ҳам тушуна олмаяпти. Марказий сайлов комиссиясининг етакчиси Нуржан Шайлдабекова журналистларнинг саволига жавоб берар экан, МСКнинг асосий тизимида ҳеч қандай муаммолар йўқ эканини айтиб, сайтдаги маълумотлар тўғри эканини қўшимча қилган.\n«Ўнг томонда АСУнинг ҳисоби бўйича маълумотлар кетади, чап томонида — сайловнинг натижаси қулай кўриниши учун шунчаки жадвалда туради. Мана ўша жадвалимизда кичкина бир формула нотўғри ёзилиб қолган. Шу сабабдан у маълумотларни асосий жадвалдан олиб, уни нотўғри кўрсатган — 2 позицияни қўшиб юборган, улар қўшилмаслиги керак эди. У дарҳол сезилган. Фақат намойиш қилиш дастури нотўғри», — деб изоҳлади МСКнинг етакчиси.\nБайсалов «саботаж» ҳақида\nАммо Шайлдабекованинг тушунтирмасига минкаб етакчисининг ўринбосари Эдил Байсалов ишонмадим, ҳар ҳолда, у «Азаттиқ»нинг «Эксперттер талдайт» дастурининг эфирида Марказий сайлов комиссия тизимининг ишидаги узулиш — «қирғиз давлатчилигига путур етказишни истаган кучларнинг саботажи бўлиши мумкин» деб билдирди.\n«Узулиш — бу ерда барчамиз уришиб кетишимиз учун қилинган катта фитна. Бу ўйинчоқ эмас. Бу баримизга ҳужум, диверсия, саботаж ва давлатчилигимизга путур етказиш ҳаракати. Улар қирғизлар оёғига болта чопишни исташмоқда», — деб билдирди Байсалов.\nБайсаловни хавфсизлик кенгашининг котиби Марат Иманкулов ҳам қўлламоқда. У Байсаловнинг фикрини давом эттириб, Марказий сайлов комиссиясининг сервери ҳакерлик ҳужумига учраганини билдирди.\nУнинг айтишича, серверга таҳминан 20 давлатдан ҳакерлар ҳужуми уюштирилган. Аммо у сервер яхши ҳимоя қилинганидан зарарланмаганини таъкидлади.\nХавфсизлик кенгашининг раҳбар ўринбосари Талатбек Масадиқов ҳам серверга ҳужум бўлганини айтди. Аммо у «сервер турган ерга ташқаридан аралашув бўлмаганини» таъкидлади.\n«Президентнинг махсус топшириғи билан мен сервернинг ишини назорат қилиш вазифасини олдим. Сервер турган ерга ташқаридан аралашув бўлмаган. Эртадан кечкача мен ўзи уни назорат қилиб турдим», — деб келтиради «Азаттык» Масадиковнинг айтганларини.\nУ охирига қадар сервернинг хавфсизлигидан шубҳаланганини, уни ҳимоя қилиш учун бинонинг кириш қисмига милициянинг қўшимча кучларини жалб қилганини қўшимча қилди.\nМасадиқов электрон тизимнинг узулиб қолиш ҳолати сайловнинг натижасига таъсир қилмасмаслигини ҳам таъкидлади.\n«Барча овозлар қўл билан саналиб чиқмагунча, сайловнинг охирги натижаси чиқмайди», — деди у.\nАввалги мақолаМедет Садирқуловнинг ўлимида гумонланиб Санжар Сапарбеков қўлга олинди\nНавбатдаги мақолаБеш партиянинг лидери минкабнинг истеъфосини ва қайта сайловни талаб қилди


12.04.2019 12:31 0 307\nФото: Тошкент фармацевтика институти\nТошкент фармацевтика институти ва Ўш давлат университети ўртасидаги ҳамкорлик мемарандумга мувофиқ қирғизистонлик 6 нафар талаба Тошкентга келди. Бу ҳақда Тошкент фармацевтика институти матбуот хизмати хабар берди.\nЎш давлат университети Фармация факультетининг 6 нафар 2-босқич талабалари 10 кун давомида Тошкент фармацевтика институтида ўқув жараёнларида иштирок этишади.\nМеҳмон-талабалар ўзбекистонлик тенгдошлари билан бирга ОТМ ҳаётидаги маданий-маърифий тадбирларида қатнашадилар.\nАкадемик алмашинув якунида Ўш давлат университети талабаларига Ўзбекистонда билим даражаларини оширганликлари ҳақида сертификат берилади.\nҚирғизистон тошкент фармацевтика институти


АҚШ Афғонистондан қўшинини тўлиқ чиқариб кетди - 31.08.2021, Sputnik Ўзбекистон\nАҚШ Афғонистондан қўшинини тўлиқ чиқариб кетди\nАмерика аскарлари Афғонистонни тарк этишди: қўшинлар мамлакатда 20 йил бўлган эди 31.08.2021, Sputnik Ўзбекистон\nТОШКЕНТ, 31 авг — Sputnik. АҚШ Афғонистондан қўшинларни чиқаришни якунлади. Бу ҳақда Пентагон вакили генерал Кеннет Маккензи баёнот берди."Қўшинлар чиқарилиши якунига етиши билан йигирма йиллик миссия ўз якунига етди", - дея таъкидлади у.Маккензининг сўзларига кўра, аскарлар мамлакатдан чиқиб кетишдан олдин ўзларидаги бор қурол-аслаҳани йўқ қилган. Гап, жумладан, 26та ҳарбий автомобиллар, 73та самолёт, шунингдек, ракеталарга қарши хавфсизликни таъминлаш тизимлари ҳақида бормоқда.АҚШ фуқаролик авиацияси федерал бошқармасида америка ҳарбийлари Қобул аэропортини бошқа назорат қилмаслигини маълум қилишди. Эндиликда ҳаво бандаргоҳи РФда таъқиқланган "Толибон" радикал ҳаракати ҳукмига ўтган.Америка қўшинларининг чиқарилишини кўчаларда ўқ узиш билан нишонлашди. Гувоҳнинг сўзларига кўра, ўқлар Афғонистондан учиб кетаётган америкаликлар томон қараб учмоқда.Толиблар сиёсий офиси бюроси вакили Муҳаммад Наимнинг сўзларига кўра, куни кеча мамлакатни энг сўнгги ҳарбий хизматчи тарк этган."Эндиликда бизнинг давлатимиз тўлиқ озод ва мустақил бўлди", - деб баёнот берган у.Ўз навбатида АҚШ Давлат департаменти раҳбари Энтони Блинкен Афғонистонда мамлакатни тарк этиш ниятида бўлган 100дан зиёд америкаликлар борлиги ҳақида хабар берди.Эслатиб ўтамиз, Америка республикадаги ҳарбий операцияни 2001 йилда бошлаган. АҚШ президенти Жо Байден апрел ойи охирида Афғонистондан қўшинлар чиқарилиши ҳақида эълон қилган эди.Америка аскарларининг мамлакатни тарк этиши толиблар фаоллашувига олиб келди: уч ой ичида жангарилар мамлакат ҳудудини қарийб тўлиқ босиб олдилар. Жумладан, 15 август куни улар Қобулни назоратга олиб, республикада уруш тугагани ҳақида эълон қилган эдилар.\nАмерика аскарлари Афғонистонни тарк этишди: қўшинлар мамлакатда 20 йил бўлган эди\nТОШКЕНТ, 31 авг — Sputnik. АҚШ Афғонистондан қўшинларни чиқаришни якунлади. Бу ҳақда Пентагон вакили генерал Кеннет Маккензи баёнот берди.\n"Қўшинлар чиқарилиши якунига етиши билан йигирма йиллик миссия ўз якунига етди", - дея таъкидлади у.\nМаккензининг сўзларига кўра, аскарлар мамлакатдан чиқиб кетишдан олдин ўзларидаги бор қурол-аслаҳани йўқ қилган. Гап, жумладан, 26та ҳарбий автомобиллар, 73та самолёт, шунингдек, ракеталарга қарши хавфсизликни таъминлаш тизимлари ҳақида бормоқда.\nАҚШ фуқаролик авиацияси федерал бошқармасида америка ҳарбийлари Қобул аэропортини бошқа назорат қилмаслигини маълум қилишди. Эндиликда ҳаво бандаргоҳи РФда таъқиқланган "Толибон" радикал ҳаракати ҳукмига ўтган.\nАмерика қўшинларининг чиқарилишини кўчаларда ўқ узиш билан нишонлашди. Гувоҳнинг сўзларига кўра, ўқлар Афғонистондан учиб кетаётган америкаликлар томон қараб учмоқда.\nТолиблар сиёсий офиси бюроси вакили Муҳаммад Наимнинг сўзларига кўра, куни кеча мамлакатни энг сўнгги ҳарбий хизматчи тарк этган.\n"Эндиликда бизнинг давлатимиз тўлиқ озод ва мустақил бўлди", - деб баёнот берган у.\nЎз навбатида АҚШ Давлат департаменти раҳбари Энтони Блинкен Афғонистонда мамлакатни тарк этиш ниятида бўлган 100дан зиёд америкаликлар борлиги ҳақида хабар берди.\nЭслатиб ўтамиз, Америка республикадаги ҳарбий операцияни 2001 йилда бошлаган. АҚШ президенти Жо Байден апрел ойи охирида Афғонистондан қўшинлар чиқарилиши ҳақида эълон қилган эди.\nАмерика аскарларининг мамлакатни тарк этиши толиблар фаоллашувига олиб келди: уч ой ичида жангарилар мамлакат ҳудудини қарийб тўлиқ босиб олдилар. Жумладан, 15 август куни улар Қобулни назоратга олиб, республикада уруш тугагани ҳақида эълон қилган эдилар.


"Насаф" билан тарих яратган мураббий! Клубдаги фаолияти, нима учун кетгани, яна юртимизга қайтадими? - Демьяненко sports.uz учун интервью берди\n7 январь, 2021, 21:00\nТеглар:ФК Насаф | Украина\nАнатолий Васильевич ўзбекистонлик мухлисларга салом йўллади.\nЧемпионатимизда шу кунгача бир қатор таниқли мутахассислар ишлаб кетишди. Улардан бири украиналик Анатолий Демьяненко эди. Бу мураббийни таништиришга ҳожат йўқ. Украиналик кўзга кўринган мураббийлардан бири ва ўз вақтида юртимизда қандай фаолият олиб борганини яхши биламиз. Ёши улуғ мухлислар эса бу мураббийнинг Украинадаги фаолияти билан ҳам яхши таниш. Айниқса, Киевнинг “Динамо”сидаги иши билан ҳам анча танилган. 2010 йилги мавсумнинг ўрталарида “Насаф” бош мураббийи сифатида иш бошлаган ва 2012 йилнинг янваь ойида клубни тарк этган. “Насаф”ни бошқариш орқали 2011 йили ОФК Кубогини ютгани ҳаммамиз учун унутилмас онлардан бири бўлганди.\nАнатолий Васильевич ўзидан ажойиб таассуротлар қолдиргани учун ҳам уни тез-тез эслатиб турамиз. Тўғриси, у билан алоқа ўрнатиб, “Насаф”даги хотиралари хусусида суҳбатлашиш ниятида эдик. Анчадан буён Анатолий Васильевични қидираётгандик. Уринишларимиз бесамар кетмади. Янги йил арафасида Демьяненкога ўзимизни таништирдик, Ўзбекистонда ҳамон мухлислар уни ширин хотиралар билан эслаши, шу боис суҳбатлашиш ниятимиз борлигини билдирганимизда ундан шундай жавоб келди: - “Ҳозир мен Мисрдаман, Киевга 5 январда етиб келаман ва ўшанда сиз билан гаплашишим мумкин. Кириб келган янги йил байрами билан сизни қизғин муборакбод этаман!!!”\nНатижада ўша муддат келгач, яна бир бор Анатолий Васильевич билан алоқага чиқдик. Тўғриси, уни мураббийлик ишидан узоқлашган деб ўйлагандик. Лекин, кейин билсак у янада жиддийроқ вазифада ишлаётгани маълум бўлди. Бу ҳақида мураббий суҳбат якунида маълум қилди. Фақат шуни айтиш керакки, Демьяненко билан ўзимиз истаган барча саволларга жавоб олиш имкони етарлича бўлгани йўқ. Негаки, мутахассис билан боғланган пайтимизда танишининг туғилган кунига кетишга тайёргарлик кўраётганини, вақти тиғизлигини айтди. Шунда ҳам у саволларимизга қисқа ва лўнда қилиб жавоб қайтарди, шунисига ҳам шукр деймиз.\n- Анатолий Васильевич, бу йилги янги йилни Мисрда қарши олдингиз, яхши ўтдими? Доим янги йил байрамини бошқа мамлакатларда нишонлайсизми?\n- Бу янги йилни оилам даврасида қарши олдим. Биз Мисрга дам олгани боргандик. Ҳаммамиз ўша жойда ушбу байрамни биргаликда кутиб олдик. Мисрга биринчи бор янги йилни кутиб олиш учун боришимиз. Одатда янги йил оилавий байрам бўлиб, биз уни уйда қарши олишга кўникиб қолганмиз. Бундай маҳалда стол атрофида оила-аъзоларимиз ва яқин дўстларимиз жам бўлишади. Лекин бу сафарги янги йилни Мисрда кутиб олишимизга тўғри келди.\n- Сизни Ўзбекистонда ҳали ҳам яхши хотиралар билар эслашади. Мураббийлик фаолиятингизда юртимиздаги ишингиз қанчалик аҳамият касб этади?\n- Бунинг учун миннатдорман. Ўзбекистондан кетганимга анча вақт бўлганига қарамай, мухлислар ҳамон мени эслашаётганидан хабар топиш – ёқимли албатта. Уларга менинг саломимни етказиб қўйинг. Айниқса, Ўзбекистондаги ишим сабабли ҳамон мени эслаб юришгани учун мухлисларингиздан миннатдор эканлигимни ва уларга катта раҳмат айтмоқчилигимни етказиб қўйсангиз бошим кўкка етарди.\n- “Насаф”даги муваффақиятли фаолиятингизни тез-тез эслаб турасизми? Бу ҳақда бошқаларга ҳам гапириб келасизми? Аслида ҳаммаси қандай юз берган?\n- “Насаф”да жуда дўстона жамоа шаклланганди. Шунинг учун бўлса керак, қизиқарли ва хотирлашга арзийдиган воқеалар кўп бўлган. Қайси бирини эсга олиб гапириб беришни ҳам билмайман.\n- ОФК Кубогини ютганингизга 10 йил бўлди. Йилнинг ҳар 29 октябрида ўша финал ёдингизга тушадими?\n- Ҳа, мураббийлик фаолиятимда ОФК Кубоги мен учун жуда муҳим аҳамият касб этадиган совриндир. Адашмадингиз, йилнинг ҳар 29 октябрда “Насаф” билан мазкур турнирда ғалаба қозонганимизни эслаб тураман.\n- “Насаф”ни қанчалик кузатяпсиз? Сиздан кейин Рўзиқул Бердиев бош мураббий бўлиб ишлаб келяпти ва 4 марта Ўзбекистоннинг энг яхши мураббийи бўлди. Бундан хабардормисиз?\n- Ҳа, “Насаф”ни кузатиб келяпман. Бинобарин, Рўзиқул Бердиев қандай иш олиб бораётганидан хабардорман. Унинг Ўзбекистонда тўрт бор энг яхши мураббий деб эътироф қилингани жуда ёқимли. Унинг ўз вақтида “Насаф”да мен билан бироз вақт бўлса-да, бирга ишлагани учун эришган ютуқларидан икки ҳисса қувонаман, десам муболаға бўлмайди. Рўзиқул Бердиевга бундан кейинги мураббийлик фаолиятида ҳам шу руҳда давом этишини тилаб қоламан.\n- Яқинда Рўзиқул Бердиевдан сиз ҳақингизда сўрагандим, гаплашиб турибсизларми деб. Аммо анчадан бери алоқа йўқлигини айтди. Охирги марта ким билан гаплашдингиз?\n- Рўзиқул Бердиев рост гапирибди, анчадан бери ўзаро гаплашганимиз йўқ.\n- Ўзбек футболига қизиқишингиз қанчалик даражада? Ўзингиз хоҳлаб кузатасизми ёки тўсатдан дуч келганда кўришингиз мумкинми?\n- Вақти-вақти билан кузатиб боришимни, айтишим жоиз.\n- Фаолиятингиз давомида ЦСК ВСУ, ЦСКА Борисфен, “Динамо” Киев, “Нефтчи” Баку, “Насаф”, “Волинь” ва “Нитра” клубларини бошқардингиз. Уларнинг орасида “Насаф”даги мураббийлик ишингиз сиз учун нимаси билан бошқалардан фарқ қилади?\n- Бир сўз билан айтганда, “Насаф”да мен билан бирга елкама-елка ишлаган барча мураббийлар ва ходимларни эсга олиб тураман. Улар билан бир жамоада ишлаганимдан хурсандман.\n- Юртимиздан кетганингиздан кейин сизда яна Ўзбекистонга қайтиб ишлаш имконияти бўлдими?\n- Ўзбекистонда олиб борган ишим ўзига яраша бўлган. Биринчи навбатда юртингизда мураббийлик қилиш мен учун жуда қизиқарли бўлганини айтмоғим даркор. Менга бу ишда клуб президенти Султонов Алишер Саидаббосович катта ёрдам берган. Унга катта раҳмат. Ўзбекистонга қайтиб келишим мумкинми? Ҳозирча бир нарса дейиш қийин. Чунки эртага нима бўлишини ҳеч ким олдиндан айтиб бера олмайди.\n- Адашмасам, “Насаф” сизнинг бошқарувингизда Ўзбекистон Кубоги финалига чиққан ва “Пахтакор”га ютқазган. Ўшанда нима бўлганди? Ташқаридан ўйинни рақибга ютқазиб бериш айтилганми?\n- Клубнинг Ўзбекистон Кубоги финалига етиб келишида ўйинчиларнинг ҳиссаси катта бўлган. Бунинг учун улардан жуда миннатдор бўлгандим. Аммо ўйинни топшириш ҳақидаги гап-сўзлар асоссиз. Йигитлар ўзларига юклатилган вазифани охиригача бажаришга ҳаракат қилишган. Ўзбекистонни оилавий шароитим туфайли тарк этишимга тўғри келган.\n- Украинада ўзбек футболи ҳақидаги муносабат қандай?\n- Украинада ўзбек футболи ҳақида жуда кам гапиришади. Биздаги мухлисларни биринчи навбатда Европадаги миллий чемпионатлар кўпроқ қизиқтиради.\n- “Насаф”ни бошқарган пайтингиздаги таркибдан кимларни яхши эслаб қолгансиз?\n- Яхши инсонлар билан “Насаф”ни биргаликда бошқарганимни ўзгача мароқ билан эслаб тураман. Улар жуда самимий кишилар эди.\n- Анатолий Васильевич, биласиз Ўзбекистон терма жамоаси жаҳон чемпионати учун доим охиригача курашади, аммо якунда чиқа олмайди. Бу йўлда қандай маслаҳат берасиз ва бизга етишмаётган нарса нима?\n- Бунинг учун ҳамма бир оёқадан бош чиқариб мақсадга эришиш йўлида ишлаши керак. Мана шундагина бир кунмас-бир кун орзу албатта рўёбга чиқади.\n- Адашмасам, охирги йилларда мураббийликдан анча четга чиқдингиз. Ёки чарчадингизми?\n- Ҳозирда мен Украина футбол федерациясида биринчи вице-президент лавозимида меҳнат қиляпман.\n- Украина терма жамоасини бошқариб келаётган Андрей Шевченко ҳақида нима дея оласиз?\n- У олиб бораётган ишдан нафақат мен, балки бошқалар ҳам мамнун. Шевченко миллий терма жамоамизнинг ўйинини йўлга қўя олди.\n- Вақт ажратганингиз учун раҳмат. Кейинги ишларингизда омад тилаймиз.


22-07-2016 | 20:07\nZAMIN.UZ / Маданият / 22 Июл 2016 года2 367\n“Ниҳол” мукофоти совриндори совриндори Манзура Йўлдошева ижтимоий тармоқлардан танаффуссиз фойдаланадиган хонандалардан бири саналади. Унинг кеча Instagram’даги шахсий саҳифасига жойлаштирган сурати баҳс-муносазаларга сабаб бўлмоқда. Хонанданинг раққоса Паризода билан тушган суратида кўп пардоз қилмагани сезилиб турибди. Манзуранинг мухлислари эса буни алоҳида эътироф этиб, бу кўриниш унга ярашганини, ортиқча пардоздан воз кечиб, кўпроқ оддий ва содда бўлиши кераклигини таъкидлашмоқда. Манзура эса бу изоҳларнинг айримларига жилмайганча жавоб қайтармоқда. Танқид қилганларни эса гап билан аёвсиз “савалаяпти”. Замонавий пластик жаррроҳлик амалиётида унумли фойдаланган хонанда ҳамиша ташқи кўринишидаги ўзгаришларни тан олиб, бурнини кичрайтиргани ва лабини шиширганини тан олиб келади. У бошқалар гапи пластик жарроҳлик маҳсулини табиат инъом этган гўзаллик деб баҳоламайди. Шу сабаб кўп сонли мухлислар, айниқса, аёллар Манзуранинг тўғрисўзлигини қадрлайдилар. Унинг суратдаги ташқи кўриниши, яъни ортиқча пардозсиз ҳолати ҳақиқий мухлислари сонини янада орттирса, ажаб эмас.\nЎқишни тавсия қиламиз Хонанда Манзура ёши ўтган сари нимани тушуниб етаётганини айтди


Шавкат Мирзиёев Қасим-Жомарт Тоқаев билан келишиб олди - EFFECT.UZ\n. 12:12 | 08.05.2020\nЎзбекистон Республикаси президенти Шавкат Мирзиёев 8 май куни Қозоғистон Республикаси президенти Қасим-Жомарт Тоқаев билан телефон орқали мулоқот қилди. Бу ҳақда президент матбуот хизмати хабар бермоқда.\nСуҳбат аввалида давлат раҳбарлари яқинлашиб келаётган байрам – фашизм устидан қозонилган Ғалаба куни муносабати билан бир-бирларини табриклаб, икки мамлакат фахрийлари ва биродар халқларига тинчлик, сиҳат-саломатлик ва фаровонлик тиладилар.\nЖабр кўрган туманларда аҳолига манзилли ёрдам кўрсатиш ва инфратузилмани тиклаш бўйича навбатдаги қадамлар келишиб олинди. Президентлар коронавирус инфекцияси тарқалиши билан боғлиқ жорий эпидемиологик вазиятни ҳам кўриб чиқдилар. Пандемияга қарши кураш, аҳоли ва бизнес учун чекловларни босқичма-босқич юмшатиш борасида мамлакатларимизда кўрилаётган чоралар қўллаб-қувватланди.\nЎзбекистон ва Қозоғистон Президентлари халқаро аҳамиятга молик қатор масалалар юзасидан ҳам фикр алмашдилар. Суҳбат якунида кўп асрлик дўстлик, яхши қўшничилик ва стратегик шерикликка асосланган кенг кўламли Ўзбекистон-Қозоғистон ҳамкорлигини кенгайтиришга интилиш қатъий экани таъкидланган.\nTeglar:Қасим-Жомарт Тоқаев, Қозоғистон, Шавкат Мирзиёев\nАҚШ дунёда демократияни куч билан ўрнатишдан воз кечишга ваъда берди\nХалқ таълими вазирлиги битирувчиларни огоҳлантирди


16:08 / 06.06.2018 2098 pdf Ўқиш режими + -\nБарча гўзал хулқларнинг энг буюк асоси бу сабрдир. Сабр – барча разил хулқлардан покланишликдир. У нафсни Аллоҳнинг розилиги ва савобини талаб қилган ҳолда У Зот ёқтирмаган ва иродасига қарши ҳар нарсада четлатмоқдир. Аллоҳнинг тоатини адо этишда сабр қилиш, Унинг маъсиятидан қайтишда сабр қилиш, ҳамда Аллоҳнинг битган тақдирларига сабр қилишлик шунинг остига дохил бўлади. Диннинг барини ўзида жам қилган ушбу уч хислат фақат сабр билан тўла бўлади:\nТоатлар – хоссатан Аллоҳнинг йўлида жидду жаҳд қилиш каби машаққатли тоатлар ва илм талаб қилиш, фойдали сўз ва амалларда бардавом бўлиш каби давомий ибодатлар – фақат сабр, нафсни ушбу ишларда бардавом бўлиш, лозим тутиш ва матонатли бўлишга машқ қилдириш билангина тамомига етади. Агар сабр заифлашса ушбу ишлар ҳам заифлашади. Узилиб қолиши ҳам мумкин.\nШунингдек, нафсни маъсиятлардан тийиш. Хоссатан нафсда унга кучли чорлов бўлган маъсиятлар. Ушбу маъсиятларни ташлашлик фақат сабр, хоҳишга қарши бориш ва унинг аччиғини кўтаришда давомий сабр қилиш билан тамомий бўлади.\nШунингдек, бандага мусибатлар тушган вақт, у уларни розилик, шукр ва бунинг учун Аллоҳга ҳамд айтиш билан қарши олишни хоҳлайди. Бу эса фақат сабр ва ажрни (Аллоҳдан) умид қилиш билан тўла бўлади. Қачон банда ўзини сабрга машқ қилдирса, унда машаққат ва қийинчиликларни кўтаришга замин ҳозирласа ва буни мукаммаллаштиришда жидду жаҳд қилса, оқибати нажот ва омад бўлади. Ўзи талаб қилаётган ишда жидду жаҳд қилиб, ҳамроҳи сабр бўлганлар, улар албатта зафар қучиш билан бахтли бўладилар.\nАлбатта, Рамазон улкан мадраса ва юксак қалъа бўлиб, бандалар кўпинча ундан ибрат ва фойдали дарсларни сабоқ оладиларки, улар нафсларни тарбиялайди, ҳамда уни шу ой ва қолган умрида тўғирлайди. Рўзадорлар ушбу улуғ ой ва муборак мавсумда эришадиган самараларидан, нафсни сабрга одатлантириш ва уни кўтара билишликдир. Шунинг учун Расулуллоҳимиз соллаллоҳу алайҳи васаллам Рамазон ойини бир неча ҳадисларда сабр ойи деб сифатладилар. Шулардан имом Аҳмад ва Муслим Абу Қатода розияллоҳу анҳунинг ҳадисларидан ривоят қилганлар.\nРасулуллоҳ соллаллоҳу алайҳи васаллам шундай дедилар: «Сабр ойи ва ҳар бир ойнинг уч куни рўзаси йил рўзасидир».\nИмом Аҳмад Язид ибн Абдуллоҳ ибн Шиххирдан, (у) Аъробийдан ривоят қилади: Расулуллоҳ соллаллоҳу алайҳи васалламни шундай деяётганларини эшитдим: «Сабр ойи ва ҳар ойнинг уч кун рўзаси қалб адоватини кетказади».\nНасоий Боҳилий розияллоҳу анҳудан ривоят қилади, Расулуллоҳ соллаллоҳу алайҳи васаллам шундай дедилар: «Сабр ойи ва ҳар ойнинг уч кунлик рўзаси…».\nУшбу уч ҳадисда Расулуллоҳ соллаллоҳу алайҳи васаллам Рамазон ойини сабр ойи деб сифатладилар. Бунинг сабаби, Рамазонда сабрнинг барча тури, Аллоҳнинг тоатига сабр қилиш, Унинг маъсиятидан қайтишда сабр қилиш, ҳамда Аллоҳнинг битга барча тақдирларига сабр қилишлик жамланади:\nРамазонда рўза, қиём, Қуръон тиловати, яхшилик, эҳсон, жўмардлик, саховат, таом улашиш, зикр, дуо, тавба, истиғфор ва бундан бошқа тоат турлари мавжуд. У, инсон уни энг комил ва энг афзал суратда адо қилиши учун сабрга эҳтиёж сезади.\nУнда тилни ёлғон, фириб, лағв, сўкиш, ҳақорат, шовқин кўтариш, талашиб-тортишиш, ғийбат ва чақимчиликдан тийиш, ҳамда қолган аъзоларни жамийки маъсиятларга қўл уришдан тўсишлик бор. Бу эса Рамазон ва ундан бошқаларида ҳам бўлади. Ушбу маъсиятлардан узоқ бўлишлик сабрга эҳтиёж сезади. Ҳатто банда уларга тушишдан нафсини сақлашга қодир бўлади.\nРамазонда нафс астойдил хоҳлашига қарамай таом, ичимлик ва унга боғлиқ нарсаларни тарк этишлик бор. Шунингдек, нафсни жимоъ-(қўшилиш) ва ундан олдин бўладиган ишлар каби Аллоҳ унга ҳалол қилган шаҳват ва лаззатлардан танбаллашлик мавжуд. Бунга эса нафс фақат сабр билан қодир бўлади.\nРамазон сабрнинг барча турини ўз ичига олган. Машойихлар шундай дедилар: «Нафсда икки (хил) куч бор. Интилиш ва чекинишлик кучи. Сабрнинг ҳақиқати, интилиш кучи ўзига фойдали нарсаларга сарф этилилиши. Чекиниш кучи эса ўзига зарарли нарсалардан тутиб туришга (сарф этилишидир). Одамлар орасида ўзига фойдали бўлган нарсаларни бажариш ва унда саботли бўлишда сабр қилишининг кучи, ўзига зарарли нарсалардан сабр қилишидан кучлироқ бўлганлари бор. Натижада тоат машаққатига сабр қиладику, истагини қайтарилган ишларга қўл уриб қўйишга чорловчи нарсадан сабр қилолмайди. Улар орасида сабрининг (шариатга) хилоф ишлардан (қайтишдаги) қуввати тоатларнинг машаққатига сабр қилишидан кучлироқ бўлганлари бор. Улар орасида яна на бундан ва на ундан сабр қила оладиганлари бор. Одамларнинг энг афзали икки турга ҳам сабрлироқларидир. Одамларнинг кўпи иссиқни иссиқ, совуқни совуқ демай қиёмул лайл оғирликлари ва рўза машаққатига сабр қиладию, ҳаромга назар ташлашликдан сабр қилолмайди. Одамларнинг кўпи назар ташлаш ва суратларга қайрилиб қарашдан сабр қиладию, яхшиликка буюриш, ёмонликдан қайтариш, ҳамда кофир ва мунофиқларга қарши жиҳод қилишда сабри йўқ. Балки у бу борада энг заиф ва энг ожиздир. Кўпларини ушбу икки ишнинг бирортасига сабри йўқ. Энг озлари эса ушбу икки ўринда сабр қилувчироқларидир».\nЯна шундай дедилар: «Биздан бўлган бир инсоннинг сабри истак ва шаҳватини ундовчи нарсага ғолиб келса фаришталар (сафи)га қўшилади. Агар истак ва шаҳватга ундовчи нарса сабри устидан ғолиб келса шайтонлар (сафи)га қўшилади. Агар ейиш, ичиш ва қўшилишлик каби табиати ундовчи нарса сабри устидан ғолиб келса ҳайвонлар (сафи)га қўшилади».\nДарҳақиқат, Аллоҳ сабрга буюрди ва сабр қилувчиларга олқиш айтди. Ҳамда уларга Қуръоннинг кўплаб оятларида олий манзилат ва қимматли кароматларнинг хабарини берди. Уларга ажрлари беҳисоб қилиб берилишини хабар қилди. Аллоҳ таоло деди:\n«Эй иймон келтирганлар! Сабр қилинг, сабрда устун келинг, қўриқчиликда шай туринг ва Аллоҳга тақво қилинг, шоядки, зафар топсангиз» (Оли Имрон: 200). Аллоҳ таоло деди:\n«Сабр ва намоз ила ёрдам сўранг» (Бақара: 45). Субҳанаҳу шундай деди:\n«Албатта, сизларни бир оз хавф ва очлик билан, мол-мулкка, жонга, меваларга нуқсон етказиш билан синаймиз. Ва сабрлиларга хушхабар бер. Улар ўзларига мусибат етганда: «Албатта, биз Аллоҳникимиз ва албатта, биз Унга қайтувчимиз», – деганлардир.\nАна ўшаларга Роббларидан саловотлар ва раҳмат бор. Ана ўшалар, ўшаларгина ҳидоят топганлардир.» (Бақара: 155-157). Аллоҳ таоло деди:\n«...ҳамда намозни тўкис адо этган, закотни берган киши ҳамда аҳд қилганда, аҳдига вафо қилувчилар, йўқчилик, қийинчилик ва шиддат вақтида сабр қиладиганларникидир. Ана ўшалар содиқ бўлганлардир. Ана ўшалар, ўшаларгина тақводорлардир.» (Бақара: 177). Аллоҳ азза ва жалла деди:\n«Албатта, Аллоҳ сабрлилар биландир» (Бақара: 153). Аллоҳ таоло сабр қилувчиларнинг мукофот ва ажрлари ҳақида шундай деди:\n«Албатта, сабр қилувчиларга ажрлари ҳисобсиз, тўлиқ берилур» (Зумар: 10).\nРасулуллоҳ соллаллоҳу алайҳи васаллам шундай дедилар: «Ким сабр машаққатини кўтарса, Аллоҳ унга сабр ато этади».\nРасулуллоҳ соллаллоҳу алайҳи васаллам дедилар: «Албатта нусрат- сабр биландир».\nБандага таотлар машаққатини осонлаштирадиган, унга шариатга хилоф ишларни тарк этишда ёрдамлашадиган, ҳамда унга мусибатларда тасалли берадиган, барча гўзал хулқларни таъминлайдиган ва уларга бинонинг асоси каби бир вазифани ўтайдиган хулқ кифоядир.\nҚачонки банда тоатдаги эртами-кеч (эришадиган) яхшиликларни, маъсиятдаги эртами-кеч (гирифтор бўладиган) зарарларни, ҳамда мусибатларга сабр қилишдаги мўл-кўл савоб ва улкан ажрни билса, нафсга сабр қилиш осон кечади. Унга бўйинсунган, самаралари билан безанган ҳолатда келиши ҳам мумкин. Агар дунё аҳлига унинг ўткинчи ноз-неъматларини ҳосил қилишлик учун улкан машаққатларга сабр қилиш осон кечаётган экан, тавфиқ ато этилган мўминга қандай Аллоҳ яхши кўрган амалларнинг самарасига эришиш учун сабр қилиши осон кечмайди?! Қачонки банда сабрида холис бўлиб Аллоҳ учун сабр қилса, Аллоҳ у билан бирга бўлади. Албатта Аллоҳ мадад, тавфиқ, қўллаб-қувватлаш ва ўнлаб қўйишлик ила сабр қилувчилар билан биргадир.\nЭй Аллоҳ! Ушбу ойнинг ҳаққини адо этишимизга муваффақ айла. Бизни қалб адоватидан покла, ҳамда бизни унда яқин ва сабр зийнатлари билан кийинтир!\n16:02 / 06.06.2018 1825\n16:14 / 06.06.2018 2015\n1758 05:00 / 11.01.2017\n3313 05:00 / 14.01.2017\n1659 05:00 / 11.01.2017\n45495 11:58 / 10.10.2018\n57854 11:56 / 10.10.2018\n10532 15:03 / 10 март


Европа суди Тимошенконинг ҳуқуқлари бузилган деб қарор чиқарди\nФранциянинг Страсбург шаҳридаги Инсон ҳуқуқлари бўйича Европа суди озодликдан маҳрум қилинган Украина собиқ Бош вазири Юлия Тимошенко суд қилишинидан олдин ва суддан кейин унинг ҳуқуқлари бузилган деб қарор чиқарди.\n2011 йил октябр ойида суд Тимошенкони Россия билан газ бўйича музокара олиб боришда хизмат ваколатларини суиистеъмол қилганликда айбдор деб топиб уни етти йилга қамоқ жазосига ҳукм қилган.\nТимошенко президент Виктор Янукович ҳукуматини газ шартномасини нотўғри талқин қилиб ўзини ғайриинсоний шароитда сақлаётганликда айблаган.\nҚамоқда Юлия Тимошенконинг соғлиги ёмонлашганидан кейин унга тиббий ёрдам кўрсатилган.\nУкраина ҳукумати вакиллари собиқ Бош вазирнинг иддаолари асоссиз эканини таъкидлаб келмоқда.\nЮлия Тимошенконинг иши Украина ва Ғарб ўртасидаги муносабатларга соя солиб келмоқда.


ИҚТИСОДИЙ СОҲАДАГИ ЮТУҚЛАРИМИЗ – ВАТАН РАВНАҚИНИНГ АСОСИ — Zamaxshariy.uz\nИҚТИСОДИЙ СОҲАДАГИ ЮТУҚЛАРИМИЗ – ВАТАН РАВНАҚИНИНГ АСОСИ\n28 июня, 2021 admin Uncategorized\nМаълумки, шу кунларда катта хурсандчилик – давлатимиз мустақиллигининг 30 йиллиги арафасида турибмиз. Аллоҳ таоло Ватанимизни доимо обод, фаровон ва тинч юртлардан қилсин! Ватанимиз равнақи йўлида астойдил, фидокорона меҳнат қилаётган раҳбару ходимларнинг хайрли ишларида Аллоҳ таоло мададкор бўлсин!\nЎзбекистонда мустақилликнинг дастлабки йилларидан бошлаб, мамлакатимиз иқтисодий қудратини ошириш, халқимиз турмуш фаровонлигини юксалтириш учун ҳамма соҳаларда кенг яратувчилик ишлари амалга оширилмоқда. Ана шу саъй-ҳаракатлар туфайли бугун мамлакатимиз барқарор иқтисодий ривожланиш йўлига ўтди. Аҳоли орасида мулкдорлар қатлами шаклланди, шулар туфайли оилалар даромади мунтазам равишда кўпаймоқда, халқимизнинг турмуш сифати ҳамда давлатимизнинг жаҳон ҳамжамияти олдидаги обрў-эътибори тоборо ошиб бормоқда.\nяъни: “Роббингизнинг (Сизга ато этган барча) неъмати ҳақида эса (одамларга) сўзланг!”, – деб марҳамат қилган. (Зуҳо сураси, 11-оят).\nОхирги йиллар давомида диний соҳада ҳам кенг кўламли ислоҳотлар амалга оширилди.\nАдолат ўрнатиш, авф қилиш – динимизнинг асосий ғояларидандир. Адолатпарварлик ва кечиримлилик – жамият фаровонлиги ҳамда юрт ободлиги учун муҳим омил ҳисобланади.\nШунингдек, Муборак ҳайит байрамлари арафасида маҳбусларни афв этилиши туғрисида Президент Фармони эълон қилинмоқда. Унга кўра бир қанча маҳбуслар жазодан бутунлай озод этилди, бир қисмининг эса жазо муддати қисқартирилди. Фармон ижросини таъминлаш мақсадида афв этилган шахсларнинг ижтимоий мослашуви, уларни фойдали меҳнатга жалб этиш ва соғлом турмуш тарзини йўлга қўйишига кўмаклашиш юзасидан масъул вазирликлар, идоралар ва ҳокимликларга тегишли топшириқлар берилди.\nАлбатта, бу эришилаётган ютуқлар ва амалга оширилаётган хайрли ишларнинг замирида юртимиздаги тинчлик, осойишталик ва фаровонлик алоҳида ўрин тутади. Бу ҳақда ҳадиси шарифда шундай марҳамат қилинган:\nАллоҳ таоло биз, бандаларини, Ўзининг беҳисоб неъматларидан баҳраманд этган экан, ўз навбатида ана шу неъматларининг қадрига етиб, шукрини адо этиб боришимизга буюради. Аллоҳ таолонинг неъматларини катта-кичик демай, шукрини бажо келтиришимиз – зиммамиздаги бурчдир.\nФарзандларимизни илм-фанга қизиқишларига эътибор қаратиб борайлик. Зеро илм-фан кучайган сари юртимиз ривожланиб, обод бўлиб бораверади.\nҲақ таоло барчамизни Ватанимиз тараққиёти ва фаровонлиги йўлида олиб бораётган хайрли ишларимизга ривож берсин! юртимиз мустақиллигини бундан ҳам мустаҳкам айлаб, мустақил юртда униб-ўсаётган фарзандларимизни буюк аждодларимизга муносиб, ўз ватани ва халқига фидоий, юрт корига ярайдиган авлодлар бўлиб етишишларини насиб айласин!\nPrevious Post:ГИЁҲВАНДЛИК БАЛОСИ АСР ВАБОСИ


Суриядан Қозоғистонга қайтарилган 20 одам террорчиликда гумонланмоқда\n06 март 2021, Тошкент вақти: 12:19\nСуриядаги қочқинлар лагеридаги аёллардан бири. Иллюстратив сурат.\nСуриядан Қозоғистонга қайтган 16 нафар эркак ва 4 нафар аёл террорчилик фаолиятида гумонланиб қўлга олинди. Бу ҳақда 13 май куни Ташқи ишлар вазирлигида «Жусан» деб номланган махсус амалиёт натижаларига бағишлаб ўтказилган матбуот анжуманида вазир ўринбосари Ержан Ашикбаев маълум қилди.\nОзодлик радиоси қозоқ хизматининг ёзишича, террорчиликда гумонланганлар Нурсултон, Атирау, Ўрол, Ақтўбў, Қарағанда ва Чимкентда қўлга олинган. Яна 55 нафар аёл ва бола махсус реабилитация марказларига жойлаштирилди. Улар тиббий текширувдан ўтказилмоқда, психологик ёрдам кўрсатилмоқда. Айни пайтда уларнинг террорчилик фаолиятига алоқадорлиги текширилаяпти.\nЕржан Ашикбаевга кўра, 7 ва 9 май кунлари ўтказилган «Жусан» махсус амалиёти пайтида Суриядан 230 қозоғистонлик АҚШ ва Сурия демократик кучлари ёрдамида эвакуация қилинди.\nАввалроқ президент Қосимжўмарт Тўқаев маъмурияти тарқатган баёнотда «Жусан»амалиёти пайтида Суриядан 156 бола қайтарилгани, улардан 18 нафари етим экани билдирилган.\n2018 йилда қозоқ ҳукумати Сурия ва Ироқда 800 нафар қозоғистонлик жангари борлигини маълум қилган эди.


БОЙСУННИНГ БЕБАҲО БОЙЛИГИ - Ўзбекистон овози газетаси\nБОЙСУННИНГ БЕБАҲО БОЙЛИГИ\nундан тўлиқ фойдаланиш фурсати келмадимикин?..\nМамлакатимизда 2,5 миллиард тоннадан зиёд қидириб топилган кўмир захиралари мавжуд. Мутахассисларнинг маълумотига қараганда, биргина Бойсун конининг «Марказий» ва «Шарқий» ҳудудларида 29 миллион тоннадан ортиқ ўта сифатли тошкўмир бор.\nБойсун кўмирининг иссиқлик бериш қуввати ҳам жуда баланд. Унинг бу борадаги кўрсаткичи 8 минг 200 килокаллория бўлиб, кулга чиқиши атиги 7-8 фоизни ташкил этади. Масалан, Ангрен кўмирининг бу борадаги қуввати 3,5 минг килокаллориядан иборат бўлса, Шарғун кўмирининг қуввати ҳам ундан юқори эмас.\nБойсун кўмири таркибида кўмир кокси, кўмир электроди, шунингдек, карбит-кальций борлиги ҳам аниқланган. Мутахассислар мазкур кўмирдан дунёда энг сифатли активлашган кўмир олиш мумкинлигини таъкидлашмоқда. Бундан ўн йиллар муқаддам Навоийдаги электрокимё заводи лабораториясида ўтказилган синовда 10 тонна кўмирдан 3 тоннадан зиёд активлашган кўмир олиш мумкинлиги илмий ва амалий жиҳатдан исботланди.\nМаълумки, активлашган кўмир озиқ-овқат, тиббиёт, енгил саноат, ҳарбий-техника, узатиш ва қабул қилиш мосламалари, радио-техника соҳаларида кенг қўлланилади. Нефтни қайта ишлаш жараёнида фильтр сифатида фойдаланилади ва олинаётган бензин, керосин, солярка маҳсулотларининг сифатли бўлиши таъминланади. Тоза спирт ишлаб чиқаришда ҳам активлашган кўмирнинг аҳамияти каттадир. Ҳолбуки, ушбу маҳсулот ўзимизга четдан валюта ҳисобида харид қилинмоқда.\nХорижлик ишбилармонлар истиқлолнинг дастлабки йилларидаёқ Бойсун кўмири билан қизиқиб қолишганди. Бироқ туманга темир йўл бормаслиги иш бошлашга тўсқинлик қилди. Оқибатда Бойсун кўмир кони инқирозга юз тутиб, ишлаб чиқариш жараёни тўхтаб қолди ва туман марказидан 200-250 километр узоқликдаги Шарғун кўмир конига қўшиб юборилди.\n2016-2017 йил куз-қиш мавсумида «Сурхон кўмир етказувчи» унитар корхонаси томонидан туман халқ таълими муассасаларига 1 минг 311 тонна, соғлиқни сақлаш тизимига 414 тонна ҳамда ўрта махсус касб-ҳунар коллежларига 242 тонна Ангрен кўмири етказиб берилди.\nБойсун туманига ана шу кўмирдан 700 тонна ажратилди. Бироқ туман аҳолиси Ангрен кўмирига эмас, аксинча Бойсун кўмирига талабгор бўлмоқда. Ангрен кўмирининг 1 тоннаси ўртача 120 минг 800 сўмга тушганига қарамасдан, аҳоли қопга солинган 20-25 килограмм Бойсун кўмирини куз-қиш ойларида 50 минг сўмдан, ёз пайтида эса 25-30 минг сўмдан харид қилмоқда.\nКўриниб турибдики, Бойсун кўмирининг нархи Ангрен кўмиридан бир неча баробар қимматга тушмоқда.\n— Ўтган асрнинг 30-йилларидан буён Бойсун кўмир конини ишга тушириш борасидаги ҳаракатларга гувоҳ бўлиб келаман, — дейди биология фанлари доктори, профессор Шукур Хуррамов. — Лекин ҳалигача бирор амалий натижани кўрганим йўқ...\n— Бойсун кўмирининг қуввати жуда юқори эканлиги ҳеч кимга сир эмас, — дейди бойсунлик Қобил Рашидов. — Биз ана шу кўмирнинг майдаланган қисмини қўлда сув аралаш донадор қилиб тайёрлаймиз. Ёниши ва иссиқлик бериши Ангрен ва Шарғун кўмиридан анча яхши.\nЯна бир мисол: вилоят касаба уюшмалари йиғилишида Сариосиё қишлоқ врачлик пункти раҳбарлари иситиш тизими ишламаётганлигидан шикоят қилишди. Қайта-қайта таъмирлаш ҳам наф бермаган. Синаш учун Ангрен кўмири ўрнига Бойсун кўмирини ишлатиб кўришади. Буни қарангки, ойлар давомида исимаган ускуналар хоналарни қиздира бошлайди.\n— Биз ҳам асосан Бойсун кўмирини харид қиламиз, — дейди Шўрчи туманидан Эргаш Донаев. — Энг муҳими, ушбу кўмирдан ёқимсиз ҳид тарқалмайди.\nЧунки Бойсун кўмирига мазут эмас, бентанит ва Денов ёғ заводида ишлаб чиқариладиган совун чиқиндиси — соапсток сингари маҳаллий маҳсулотлар аралашмаси қўшилади. Бу эса ишлаб чиқарилаётган кўмирнинг экологик жиҳатдан тоза бўлишини таъминлайди.\nАфсуски, Бойсун кўмир конидан самарали фойдаланишнинг йўлга қўйилмагани айрим «уддабуронлар»га қўл келмоқда. Тадбиркор ниқоби остидаги бу кимсалар турли ерлардан ўзбошимчалик билан кон очиб, қазиб олинаётган кўмирни аҳолига уч-тўрт баробар қимматга пуллашмоқда.\nЭнг ачинарлиси, иш жараёнида техника хавфсизлиги қоидаларига эътибор қилинмаслиги оқибатида, тез-тез кўнгилсиз воқеалар содир бўлмоқда.\nАҳоли томонидан ўзбошимчалик билан кўмир қазиб олишга уриниш жараёнида эса бир неча марта ис гази билан заҳарланиш ҳоллари рўй бериб, инсонларнинг ўлимига олиб келган.\n— Агар корхона ишга туширилса, бу каби салбий ҳолатларга барҳам берилиб, ер-ости бойликларимизнинг талон-тарож қилинишига йўл қўйилмасди, — дейди Шарғун кўмир кониниг Бойсун участкаси бошлиғи Шариф Бўриев. — Биз айни кунларда мустақил корхона сифатида иш юритиш мақсадида барча ҳужжатларни жамлаяпмиз.\n— Мен мамлакатимиздаги кўплаб кўмир конларида ишлаб, бирон жойда бу қадар юқори сифатли кўмирга дуч келган эмасман, — дейди Шарғун кўмир кони директори Сайдулла Кўчаров. — Ҳозир ҳам англиялик ишбилармонлар Бойсун кўмири билан қизиқмоқда. Шу кунларда Шарғун кўмир конида таъмирлаш ишлари бошланиш арафасида. Яқинда 400 кишидан иборат мутахассислар бу ерга келишади. Бу ишлар якунига етгач, Бойсун кўмир кони ҳақида ҳам ўйлаб кўрамиз...\nБизнингча, Бойсун конини замонавий асосда ишга тушириш ва унинг имкониятларидан фойдаланиш борасида амалий чораларни кўришнинг фурсати аллақачон етган. Бу билан иккита муҳим вазифа адо этилади — мамлакатимиз эҳтиёжи учун хориждан келтирилаётган активлашган кўмир ўзимизда тайёрланади ва юзлаб янги иш ўринлари яратилади. Айни пайтда мамлакатимиз ва хорижий истеъмолчиларга йилига сифатли тошкўмир ва брикет маҳсулотлари етказиб бериш мумкин бўлади.\nБу эса ҳудуднинг иқтисодий юксалишига хизмат қилади.